sagorsarker/bangla-wikipedia huggingface dataset:
রাজা হরিশচন্দ্র

রাজা হরিশচন্দ্র () দাদাসাহেব ফালকে দ্বারা প্রযোজিত ও পরিচালিত ও ১৯১৩ খ্রিষ্টাব্দে মুক্তিপ্রাপ্ত একটি নির্বাক চলচ্চিত্র, যা চলচ্চিত্রের ইতিহাসে প্রথম পূর্ণ দৈর্ঘ্যের ভারতীয় চলচ্চিত্র হিসেবে গণ্য হয়।
চলচ্চিত্রটি ভারতীয় পৌরাণিক চরিত্র হরিশচন্দ্রের জীবনের ওপর ভিত্তি করে নির্মিত হয়েছে। চলচ্চিত্রের শুরুতেই রাজা রবি বর্মার আঁকা স্ত্রী-পুত্র সহ হরিশচন্দ্রের একটি চিত্র দেখানো হয়েছে। ধার্মিক রাজা হরিশচন্দ্র কীভাবে বিশ্বামিত্রকে দেওয়া প্রতিশ্রুতি রক্ষার সম্মানে একে একে তাঁর রাজ্য, স্ত্রী ও সন্তানদের বলিপ্রদান করেন, সেই কাহিনীকে কেন্দ্র করে এই চলচ্চিত্র নির্মিত হয়েছে। চলচ্চিত্রের শেষে হরিশচন্দ্রের সত্য রক্ষার নীতিতে মুগ্ধ দেবতারা তাকে তাঁর পূর্ব গৌরব ও পরিবারকে ফিরিয়ে দেন।
দত্তাত্রেয় দামোদর দাবকে নামক একজন মারাঠি মঞ্চ অভিনেতা হরিশচন্দ্রের ভূমিকায় অভিনয় করেন। হরিশচন্দ্রের পত্নী তারামতীর ভূমিকায় আন্না সলুঙ্কে নামক একজন অভিনেতা অভিনয় করেন। দাদাসাহেব ফালকের পুত্র বালচন্দ্র ফালকে হরিশচন্দ্রের পুত্র রোহিতাশ্বের ভূমিকায় অভিনয় করেন।
দাদাসাহেব ফালকে, পরবর্তীকালে যিনি ভারতীয় চলচ্চিত্রের জনক রূপে গণ্য হয়েছেন এই চলচ্চিত্রের প্রযোজক ও পরিচালক ছিলেন। তিনি দাদর মেইন রোডে তাঁর স্টুডিওতে এই চলচ্চিত্রের সেট নির্মাণ করেন। এই চলচ্চিত্রটি দাদাসাহেব ফালকে দ্বারা নির্মিত প্রথম পূর্ণ দৈর্ঘ্যের চলচ্চিত্র। ৪০ মিনিট সময়ের ৩৭০০ ফুট দৈর্ঘ্যের রীলযুক্ত চলচ্চিত্রটি নির্মাণ করতে সাত মাস একুশ দিন সময় লাগে।
দাদাসাহেব ফালকে চিত্রকর রাজা রবি বর্মার অঙ্কন শৈলী দ্বারা বহুলাংশে প্রভাবিত ছিলেন। হিন্দু পৌরাণিক ঘটনাগুলির ওপর রাজা রবি বর্মার চিত্র গুলিকে দাদাসাহেব চলচ্চিত্রে নিয়ে আসেন।
চলচ্চিত্রটিতে স্ত্রীচরিত্র সহ সকল ভূমিকায় পুরুষরা অভিনয় করেন। দাদাসাহেব এই চলচ্চিত্রে নারীদের অভিনয়ে আনার বহু চেষ্টা করেও তিনি ব্যর্থ হন। সেই কারণে তিনি হরিশচন্দ্রের পত্নী তারামতীর ভূমিকায় একজন কমনীয় পুরুষকে খুঁজতে গিয়ে আন্না সলুঙ্কে নামক একজন হোটেলের রাঁধুনিকে আবিষ্কার করেন, যিনি পরবর্তীকালে বেশ কয়েকটি চলচ্চিত্রে স্ত্রী চরিত্রে অভিনয় করে জনপ্রিয় হন।
এই চলচ্চিত্র নির্মাণের ঘটনাকে কেন্দ্র করে ২০০৯ খ্রিষ্টাব্দে হরিশচন্দ্রাচী ফ্যাক্টরী নামক একটি মারাঠি চলচ্চিত্র নির্মিত হয়।
১৯১৩ খ্রিষ্টাব্দের ২১ এপ্রিল বম্বে শহরের গ্র্যান্ট রোডের অলিম্পিয়া থিয়েটারে শহরের কয়েকজন বিখ্যাত ব্যক্তিত্ব ও সংবাদমাধ্যমের প্রতিনিধিদের সামনে প্রথম দেখানো হয়। ১৯১৩ খ্রিষ্টাব্দের ৩রা মে বম্বে শহরের করোনেশন সিনেমায় জনগণের দর্শনের জন্য মুক্তি দেওয়া হয়। প্রথমে চলচ্চিত্রটির একটিমাত্র প্রিন্ট নির্মিত হলেও দ্রুত জনপ্রিয়তা ও বাণিজ্যিক ভাবে সফলতা লাভ করায় গ্রামীণ অঞ্চলে দেখানোর জন্য দাদাসাহেব চলচ্চিত্রটির অনেকগুলি প্রিন্ট তৈরী করেন।
রাজা হরিশচন্দ্র চলচ্চিত্রটি মুক্তিলাভ করার প্রায় এক বছর পূর্বে দাদাসাহেব তোর্নের চলচ্চিত্র শ্রী পুন্ডলিক ১৯১২ খ্রিষ্টাব্দের ১৮ মে মুক্তিলাভ করে। সেই কারণে রাজা হরিশচন্দ্র চলচ্চিত্রটিকে প্রথম ভারতীয় চলচ্চিত্র হিসেবে গণ্য করার ব্যাপারে বিতর্ক তৈরী হয়েছে। অপরদিকে একটি জনপ্রিয় মারাঠি নাটকের রেকর্ডিং তৈরী করে সেটিকে চলচ্চিত্রের রূপ দেওয়ায় শ্রী পুন্ডলিককে অনেকেই চলচ্চিত্র হিসেবে গণ্য করেন না।
রাজা হরিশচন্দ্র চলচ্চিত্রে চারটি রীল থাকলেও বর্তমানে পুণের রাষ্ট্রীয় ফিল্ম সংগ্রহালয়ে প্রথম ও শেষ রীলটি অবশিষ্ট রয়েছে। যদিও অনেক ঐতিহাসিক মনে করেন, এই রীল দুটি ১৯১৭ খ্রিষ্টাব্দের সত্যবাদী রাজা হরিশচন্দ্র নামক চলচ্চিত্রের অংশ।
আবদুর রহমান বিন ফয়সাল

আবদুর রহমান বিন ফয়সাল আল সৌদ (১৮৫০–১৯২৮) ( / ALA-LC: "‘Abd ar Raḥman bin Fayṣal") ছিলেন দ্বিতীয় সৌদি রাষ্ট্রের শেষ শাসক। তিনি ফয়সাল বিন তুর্কির ছেলে এবং আধুনিক সৌদি আরবের প্রতিষ্ঠাতা আবদুল আজিজ ইবনে সৌদের বাবা।
আবদুর রহমানের ভাই সৌদ ও আবদুল্লাহ ১৮৬৫ সালে ক্ষমতার লড়াইয়ে লিপ্ত হয়েছিলেন। ১৮৭১ সালে সৌদ রিয়াদ দখল করে নেয়ার পর আবদুর রহমান ও তার ভাই মুহাম্মদ তার সাথে যোগ দেয়ার সিদ্ধান্ত নেন। আবদুর রহমানকে উসমানীয়দের কাছ থেকে সাহায্য বিষয়ে আলোচনার জন্য বাগদাদে পাঠানো হয়েছিল তবে তিনি ব্যর্থ হয়েছিলেন। দুই বছর পর তিনি পূর্ব দিকের আল হাসা মরূদ্যান জয় করার চেষ্টা চালান তবে অভিযানে সফলতা আসেনি। এখানে এসময় আবদুল্লাহ অবস্থান করছিলেন। আবদুর রহমান রিয়াদ ফিরে যান। ১৮৭৫ সালে সৌদের মৃত্যুর পর আবদুর রহমানকে তার উত্তরসুরি হিসেবে গ্রহণ করা হয়। কিন্তু এক বছরের মধ্যে আবদুল্লাহ রিয়াদ দখল করে নেন। আবদুর রহমানকে ক্ষমতা ত্যাগ করতে হয়।
১৮৮৭ সালে সৌদ বিন ফয়সালের ছেলেরা আবদুল্লাহকে বন্দী করতে সক্ষম হন। হাইলের আল রশিদ আমিররা আবদুর রহমানে বিনিময়ে আবদুল্লাহর মুক্তি আদায় করতে সমর্থ হন। আবদুল্লাহকে হাইল নিয়ে যাওয়া হয় এবং একজন রশিদি আমির তাকে রিয়াদ শাসনের জন্য নিয়োগ দেন। ১৮৮৭ সালে একটি বিদ্রোহে আবদুর রহমানের উত্থান হয়। তিনি রিয়াদ দখল করেন। তবে সীমানা বৃদ্ধির জন্য তার চেষ্টা বিপর্যয় নিয়ে আসে। ১৮৮৯ সালে আবদুর রহমান আল সৌদের অবিসংবাদিত নেতা হলে তিনি পুনরায় রিয়াদ দখল করে নেন। শেষপর্যন্ত সৌদি বাহিনী মুলায়দার যুদ্ধে পরাজিত হলে দ্বিতীয় সৌদি রাষ্ট্রের পতন ঘটে এবং আবদুর রহমান ও তার পরিবারের সদস্যরা পালিয়ে যান।
আবদুর রহমানের পরিবার রাব আল খালি মরুভূমির দিকে মুরা বেদুইনদের এলাকায় চলে যান। পরে তারা বাহরাইনের আল খলিফা পরিবার ও চূড়ান্তভাবে কুয়েতের আল সাবাহ পরিবারের কাছে আশ্রয় লাভ করেছিলেন। আবদুর রহমান কুয়েতে ওয়াহাবি মতাদর্শ ভিত্তিক রাষ্ট্র প্রতিষ্ঠার চেষ্টা করেছিলেন।
১৯০১ সালে সারিফের যুদ্ধে পরাজয়ের পর তিনি তার শাসন ফিরে পাওয়ার চেষ্টা থেকে সরে আসেন। পরের বছরগুলোতে তার ছেলে আবদুল আজিজ ইবনে সৌদের গঠিত নতুন রাষ্ট্রে তিনি ইমাম হিসেবে সম্মানিত হতেন এবং দেশের আধ্যাত্মিক নেতা হিসেবে বিবেচিত হতেন। অন্যদিকে আবদুল আজিজ শাসন ও সামরিক ক্ষেত্রে কর্তৃত্ব দেন। ১৯২৮ আলে আবদুর রহমান রিয়াদে মারা যান।
কমলাবাঈ গোখলে

কমলাবাঈ কামাট বা কমলাবাঈ গোখলে প্রথম ভারতীয় চলচ্চিত্র অভিনেত্রী ছিলেন।
কমলাবাঈ কামাটের পিতা আনন্দ ননোস্কর বম্বে শহরে স্যার জামশেদজি জিজিভাই স্কুল অব আর্ট নামক প্রতিষ্ঠানে ইতিহাসের অধ্যাপক ছিলেন। কমলাবাঈয়ের মাতা দুর্গাবাঈ কামাট পরবর্তীকালে তার কন্যার সাথে প্রথম ভারতীয় চলচ্চিত্র অভিনেত্রী হিসেবে গণ্য হন। কমলাবাঈয়ের সঙ্গে পরবর্তীকালে রঘুনাথরাও গোখলের বিবাহ হয়। কমলাবাঈ তিন জন সন্তানের জন্ম দেন।
১৯১৩ খ্রিষ্টাব্দে পরিচালক দাদাসাহেব ফালকে তার রাজা হরিশচন্দ্র চলচ্চিত্রের জন্য কোন অভিনেত্রীর সন্ধান না পাওয়ায় আন্না সলুঙ্কে নামক একজন পুরুষকে দিয়ে নারী চরিত্রে অভিনয় করান। কিন্তু মোহিণী ভস্মাসুর নামক তার পরবর্তী চলচ্চিত্রে কমলাবাঈকে মুখ্য নারী চরিত্রে অভিনয়ের সুযোগ করে দেন। কমলাবাঈয়ের মাতা দুর্গাবাঈ কামাটও এই চলচ্চিত্রে পার্বতীর চরিত্রে অভিনয় করেন। ১৯৩০-এর দশকে কমলাবাঈ বীর সাভারকরের পরিচালিত উশাপ নামক নাটকে অভিনয় করেন। তিনি দীর্ঘ ছয় দশক ধরে ৩৫টি চলচ্চিত্রে অভিনয় করেন।
হেলমাট ডায়েটল

'হেলমাট ডায়েটল' (২২ জুন ১৯৪৪ – ৩০ মার্চ ২০১৫) ছিলেন একজন জার্মান চলচ্চিত্র পরিচালক এবং লেখক। তিনি ব্যাড ঊইসিতে জন্মগ্রহণ করেন। জার্মানির মিউনিখ শহরে বড় হন। ৭০ বছর বয়সে ফুসফুস ক্যান্সারে মারা যান।
১৯৫৮ সালে ডায়েটল ব্যাকারণ বিদ্যালয়ে পড়া সম্পূর্ণ করে। তারপরে ডায়েটল রঙ্গমঞ্চ আর শিল্প ইতিহাস নিয়ে পড়েন। তারপর তিনি মিউনিক কাম্মেরস্পীয়েল রঙ্গমঞ্চের প্রধান ফটোগ্রাফার এবং সহকারী পরিচালক হন।
১৯৯৮ সালে তিনি ৪৮তম বার্লিন চলচ্চিত্র উৎসব এ তিনি জুরির সদস্য ছিলেন।
তিনি ৩০মার্চ, ২০১৫ মিউনিখে মারা যান।.
গুস্তাভ ফ্রীদোলিন

পের গুস্তাব এডভার্ড ফ্রীদোলিন (জন্ম ১০ মে ১৯৮৩) হলেন একজন সুয়েডীয় রাজনীতিবিদ। ২০১৪ সালের অক্টোবরের ৩ তারিখ থেকে তিনি সুইডেনের শিক্ষামন্ত্রী।
ফ্রীদোলিন জন্মগ্রহণ করেছিলেন ভিত্তোসোজো, হাসলেহোম পৌরসভা, স্ক্যানে বিভাগ, সুইডেন। তিনি ১৯৯৯ সালে গ্রীন পার্টি নামক সুইডেনের রাজনীতি দলে যোগ দেয়। তিনি ১৯৯৯ থেকে ২০০৩ সালের ভিতরে সুইডেনের গ্রীন পার্টীর যুব বক্তা ছিলেন। তিনি ২০০২ সাল থেকে ২০০৬ সাল স্টকহলোহম পৌরসভার সুইডেনের পার্লামেন্টের সদস্য ছিলেন।তিনি ১৯ বছর বয়সে সুইডেনের নেতা হন। ২০১০ সাল পর্যন্ত তিনি সুইডেনের সবচেয়ে যুব নেতা ছিলেন।কিন্তু অ্যাবেন অ্যালেন ২০১০ সালে রেকর্ডটি ভেঙ্গে দেয়।
<hr> Alongside with: <br> Sofi Löfstedt<br>1999–2001<br>Zaida Catalán<br>2001–2003
 <hr> Alongside with: <br> Åsa Romson
সুয়েজ সংকট

সুয়েজ সংকট বা ত্রিপক্ষীয় আগ্রাসন হল ১৯৫৬ সালে ইসরায়েল, ব্রিটেন ও ফ্রান্স কর্তৃক মিশর আক্রমণ। এর উদ্দেশ্য ছিল সুয়েজ খালের উপর পশ্চিমা নিয়ন্ত্রণ পুনপ্রতিষ্ঠিত করা এবং মিশরের রাষ্ট্রপতি জামাল আবদেল নাসেরকে ক্ষমতাচ্যুত করা। লড়াই শুরু হওয়ার পর যুক্তরাষ্ট্র, সোভিয়েত ইউনিয়ন ও জাতিসংঘ তিন আক্রমণকারী পক্ষকে সরে আসতে বাধ্য করে।
১৯৫৬ সালের ২৯ অক্টোবর ইসরায়েল মিশরের সিনাই উপদ্বীপ আক্রমণ করে। ব্রিটেন ও ফ্রান্স কর্তৃক যুদ্ধবিরতির একটি যৌথ আল্টিমেটাম জারি করা হলে তা উপেক্ষা করা হয়েছিল। নভেম্বরের ৫ তারিখ ব্রিটেন ও ফ্রান্সের প্যারাট্রুপাররা সুয়েজ খাল অঞ্চলে অবতরণ করে। মিশরীয়রা পরাজিত হয় তবে তারা খাল দিয়ে জাহাজ চলাচল বন্ধ করে দেয়। সরকারের অস্বীকার সত্ত্বেও এটি পরিষ্কার ছিল যে ইসরায়েলি আগ্রাসন ও এর পরবর্তী ইঙ্গ-ফরাসি আক্রমণ তিন দেশের পূর্ব পরিকল্পিত ছিল।
তিন মিত্রপক্ষ তাদের কয়েকটি সামরিক উদ্দেশ্য অর্জন করতে সফল হয়। কিন্তু সুয়েজ খাল অকেজো হয়ে পড়ে এবং যুক্তরাষ্ট্র ও সোভিয়েত ইউনিয়ন তাদের সরে যাওয়ার জন্য চাপ প্রয়োগ করতে থাকে। যুক্তরাষ্ট্রের রাষ্ট্রপতি ডোয়াইট ডি. আইজেনহাওয়ার ব্রিটেনকে আক্রমণ না করার জন্য সতর্ক করেছিলেন। এসময় তিনি ব্রিটিশ অর্থ ব্যবস্থার প্রতি হুমকি প্রদান করেন। ইতিহাসবিদদের মতে এই সংকটের পর পরাশক্তি হিসেবে ব্রিটেনের ভূমিকা শেষ হয়। ১৯৫৬ সালের অক্টোবর থেকে ১৯৫৭ সালের মার্চ পর্যন্ত সুয়েজ খাল বন্ধ ছিল। ইসরায়েল তার কিছু উদ্দেশ্যপূরণ করে। এর মধ্যে ছিল তিরান প্রণালি দিয়ে যাতায়াতের স্বাধীনতা।
সংঘর্ষের ফলাফল দাঁড়ায় মিশর-ইসরায়েল সীমান্তে জাতিসংঘ কর্তৃক শান্তিরক্ষী বাহিনী মোতায়েন, ব্রিটিশ প্রধানমন্ত্রী এন্টোনি ইডেনের পদত্যাগ, কানাডিয়ান পররাষ্ট্রমন্ত্রী লিস্টার পিয়ারসনের নোবেল শান্তি পুরস্কার লাভ এবং এই ঘটনা সোভিয়েত ইউনিয়নকে হাঙ্গেরি আক্রমণ করতে উৎসাহিত করেছিল বলে মত রয়েছে।
"The following links are not functioning as of 6 December 2009. They are retained here for reference."
সরফরোশী কী তমন্না

সরফরোশী কী তমন্না () ভারতীয় স্বাধীনতা সংগ্রামী বিসমিল আজিমাবাদী দ্বারা রচিত একটি উর্দু কবিতা। ভারতীয় স্বাধীনতা সংগ্রামীদের আত্মত্যাগের প্রতি শ্রদ্ধার নিদর্শনপূর্বক এই কবিতাটি রচিত হয়।
ভারতে ব্রিটিশ শাসনামলে একজন ভারতীয় মুক্তিযোদ্ধা রামপ্রসাদ বিসমিলের মাধ্যমে কবিতাটি রণহুংকার হিসাবে অমর হয়ে আছে। এটি আসফাকউল্লা খান, ভগৎ সিং এবং চন্দ্রশেখর আজাদের মত তরুণ প্রজন্মের আন্তঃ-যুদ্ধের মুক্তিযোদ্ধাদের সাথেও সম্পর্ক যুক্ত।
১৯৬৫ খ্রিস্টাব্দে ভগৎ সিংয়ের জীবনের ওপর ভিত্তি করে নির্মিত ও মনোজ কুমার অভিনীত শহীদ নামক চলচ্চিত্রে এই কবিতা ব্যবহৃত হয়। পরবর্তীকালে ২০০২ খ্রিস্টাব্দে দ্য লিজেন্ড অব ভগৎ সিং, ২০০৬ খ্রিস্টাব্দে রং দে বাসন্তী এবং ২০০৯ খ্রিস্টাব্দে গুলাল ইত্যাদি চলচ্চিত্রে এই কবিতা ব্যবহৃত হয়।
সরফরোশী কী তমন্না কবিতাটির রচয়িতা রামপ্রসাদ বিসমিল বলে ভুলভাবে তার নামের সাথে যুক্ত হয়। প্রকৃতপক্ষে এটির রচয়িতা বিসমিল আজিমাবাদী। এটি বিসমিল আজিমাবাদীর একটি জনপ্রিয় গজল। দুজনেই আলাদা আলাদা ব্যক্তিত্ব। পণ্ডিত রাম প্রসাদ বিসমিল উত্তরপ্রদেশে জন্মগ্রহণ করেছিলেন যার বিভিন্ন ছদ্মনাম বিসমিল, রাম ইত্যাদি ছিল, তবে আজিমাবাদ (পাটনা) এর সাথে তার কোনও যোগসূত্র না থাকার কারণে তার নাম কখনো আজিমবাদী ছিলনা। বিসমিল আজিমাবাদী আজিমাবাদে জন্মগ্রহণ করেন এবং তাই তার ছদ্মনাম আজিমাবাদী। এটি এখন উদঘাটিত হয়েছে যে, উক্ত গজলটি বিহারের বিসমিল আজিমাবাদী রচনা করেছিলেন এবং তার ওস্তাদ শাদ আজিমাবাদী সংশোধন করেছিলেন।
অস্ট্রিয়া জাতীয় ক্রিকেট দল

অস্ট্রীয় ক্রিকেট দল অস্ট্রিয়ার ক্রিকেটের প্রতিনিধি।
অস্ট্রিয়া ১৯৯২ সালে আইসিসি-তে নির্বাচিত হয় এবং বর্তমানে আইসিসি-এর অনুমোদিত সদস্য।
অস্ট্রিয়া ক্রিকেট দল, অস্ট্রীয় ক্রিকেট ক্লাবের খেলোয়াড়দের নিয়ে গঠিত যারা নিয়মিতভাবে অস্ট্রীয় ক্রিকেট লীগে অংশ নেয়। এই জাতীয় দলটি আইসিসি এর খেলোয়াড় নির্বাচিত হওয়ার যোগ্যতার বিধি অনুসারে গঠিত। এই জাতীয় দলে মিশ্রিতভাবে অস্ট্রীয় নাগরিক, বাসিন্দা এবং পাসপোর্টধারীরা খেলতে পারে এবং সরবচ্চো দুইজন বিদেশি খেলতে পারে যারা ৪ বছর ধরে সেখানে বসবাস করছে।
"নিম্নের তালিকায় ইউরোপীয় ক্রিকেট চ্যাম্পিয়নশিপ-এ অংশগ্রহণকারী ১৩ জনের নাম রয়েছে।
মিশা (পত্রিকা)

মিশা () একটি শিক্ষামূলক, বিনোদনমূলক মাসিক পত্রিকা যার পাঠক মূলত প্রিস্কুল ও প্রাথমিক বিদ্যালয়ের ছেলেমেয়েরা। এটি ১৯৮৩-র জুলাইে প্রথম প্রকাশিত হয়। ১৯৮০ সালের মস্কো অলিম্পিকের ম্যাসকট মিশার নামানুসারে এই পত্রিকাটি নামকরণ করা হয়।
সোভিয়েত আমলে মিশা সারা পৃথিবীর প্রায় ৩৫টি দেশে ৮টি আন্তর্জাতিক ভাষায় প্রকাশিত ও পরিবেশিত হত। এর মূল লক্ষ্য ছিল পশ্চিমা পাঠকদের কাছে সোভিয়েত শিশুদের জীবনকে তুলে ধরা। তবে ৯০-এর দশক থেকে মিশার মূল পরিবেশনা রাশিয়ার মধ্যেই হচ্ছে।
এই পত্রিকাটিতে অনেক ধরনের শিক্ষামূলক উপাদান রয়েছে। একটি বিভাগে মজাদার অনুশীলনীর মাধ্যমে রুশ, ইংরেজি ও জার্মান ভাষা শিক্ষা দেওয়া হয়। এছাড়াও বিভিন্ন বিভাগে রয়েছে ইতিহাসের বিনোদনমূলক পাঠ, বিখ্যাত চিত্রকরদের আঁকা ছবির গল্প, গল্পের মাধ্যমে প্রকৃতি ও প্রাণীজগতের কথা, রাশিয়ার বিভিন্ন অঞ্চলের বাচ্চাদের লেখা চিঠি, ধাঁধা এবং নিজে নিজেই বিভিন্ন হাতের কাজ শেখার পাঠ। মিশাতে কমিকস, ধ্রূপদী সাহিত্যের গল্পকে ছবির মাধ্যমে প্রকাশ করার পাশাপাশি আধুনিক রাশিয়ার শ্রেষ্ঠ শিশুসাহিত্যিকদের লেখা ছোট গল্প, কবিতা এবং ধাঁধা প্রকাশিত হয়। এই পত্রিকাটি শিশুপাঠকদের জন্য চিঠি লেখা, ছবি আকাঁ, কবিতা ও গল্প লেখার প্রতিযোগিতা পরিচালনা করে এবং যেগুলি প্রতিমাসে প্রকাশিত হয়।
বাহামা দ্বীপপুঞ্জ জাতীয় ক্রিকেট দল

বাহামা জাতীয় ক্রিকেট দল আন্তর্জাতিক ক্রিকেটে কমনওয়েলথ অব দ্যা বাহামাস-এর প্রতিনিধিত্ব করে।
বাহামা ১৯৮৭ সালে আইসিসি-এর অনুমোদিত সদস্য হয়। যদিও তারা ২০০২ সালের আইসিসি আমেরিকাজ চ্যাম্পিয়নশিপ এর আগ পর্যন্ত আন্তর্জাতিক ক্রিকেটে অংশ নেয় নি। তারা স্বাগতিক আর্জেন্টিনাকে হারিয়ে সেই টুর্নামেন্টে ৫ম হয় এবং সবাইকে তাক লাগিয়ে দেয়। তারা আবার ২০০৪ সালে টুর্নামেন্টটিতে অংশ নেয়, তবে এবার তাদের একটি বাছাইপর্ব খেলে আসতে হয়। তারা টুর্নামেন্টে সবার মাঝে শেষ দল হয়। তবুও এর মানে হল তারা ২০০৬ সালে নতুন বিভাগীয় নিয়মে দ্বিতীয় বিভাগে খেলে। তারা টুর্নামেন্ট দ্বিতীয় দল হিসেবে শেষ করে, কিন্তু তা প্রথম বিভাগে খেলার যোগ্যতা অর্জন করার জন্য যথেষ্ট ছিল না। তারা ২০০৮ সালেও দ্বিতীয় বিভাগে খেলে। একই টুর্নামেন্টে ২০০৮ সালেও তারা দ্বিতীয় হয়। তবে ২০০৯-১০ সালের টুর্নামেন্টে বিজয়ী হয়ে তারা ২০১০ সালে অনুষ্ঠিত প্রথম বিভাগে খেলার যোগ্যতা অর্জন করে। ২০১০ সালে আইসিসি আমেরিকাজ চ্যাম্পিয়নশিপ-এর প্রথম বিভাগে বাহামা ষষ্ঠ স্থান লাভ করে।
এছারাও বাহামা কুয়েতে অনুষ্ঠিত বিশ্ব ক্রিকেট লীগ-এর অষ্টম বিভাগ-এ অংশ নেয়।
২০০৬ সালের স্ট্যানফোর্ড ২০/২০-এ আমন্ত্রিত দলগুলোর মধ্যে বাহামা ছিল অন্যতম। তারা অংশগ্রহণ করার জন্য $১০০,০০০ লাভ করে কিন্তু কেম্যান আইল্যান্ড-এর কাছে হেরে প্রথম হার্ডলেই বিদায় নেয়।
রে ব্রাইট

রে জেমস ব্রাইট (; জন্ম: ১৩ জুলাই, ১৯৫৪) মেলবোর্নের ভিক্টোরিয়ার ফুটসক্রে এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। দলে তিনি মূলতঃ বামহাতি অর্থোডক্স স্পিন বোলিং করতেন। এছাড়াও নিচের সারির কার্যকরী ডানহাতি ব্যাটসম্যান হিসেবে পরিচিত ছিলেন রে ব্রাইট। ঘরোয়া প্রথম-শ্রেণীর ক্রিকেটে ভিক্টোরিয়ান বুশ র‌্যাঞ্জার্সের প্রতিনিধিত্ব করতেন তিনি।
১৯৭২-৭৩ মৌসুমে আঠারো বছর বয়সে নিউ সাউথ ওয়েলসের বিপক্ষে ও ভিক্টোরিয়ার পক্ষে প্রথম-শ্রেণীর ক্রিকেটে অভিষেক ঘটে তার। ১৯৭৬-৭৭ মৌসুমে নিউজিল্যান্ডের বিপক্ষে একদিনের আন্তর্জাতিকে অভিষিক্ত হন ব্রাইট। এর কয়েক সপ্তাহ পরই মেলবোর্ন ক্রিকেট গ্রাউন্ডে অনুষ্ঠিত শতবার্ষিকী টেস্টে ইংল্যান্ডের বিপক্ষে দ্বাদশ খেলোয়াড় ছিলেন তিনি। ঐ খেলায় তিনি চোয়ালে আঘাতপ্রাপ্ত রিক ম্যাককস্কারের পরিবর্তে মাঠে নামেন।
১৯৭৭-৭৮ ও ১৯৭৮-৭৯ মৌসুমের বিশ্ব সিরিজ ক্রিকেটে অস্ট্রেলিয়া দলের পক্ষে খেলেন তিনি। তন্মধ্যে শক্তিশালী ওয়েস্ট ইন্ডিজের বিপক্ষে চমকপ্রদ ক্রীড়াশৈলী প্রদর্শন করেছিলেন তিনি।
১৯৭৭ সালে ইংল্যান্ড সফরে ওল্ড ট্রাফোর্ডে অনুষ্ঠিত দ্বিতীয় টেস্টে তার অভিষেক ঘটে। কিন্তু পরের একদশকে টেস্ট কিংবা একদিনের আন্তর্জাতিকে নিয়মিতভাবে অংশ নিতে পারেননি। বারো বছরের আন্তর্জাতিক ক্রিকেট অঙ্গনে তিনি মাত্র ২৫ টেস্ট ও ১১টি একদিনের আন্তর্জাতিকে অংশ নিতে পেরেছিলেন।
১৯৮৬ সালে মাদ্রাজের বিখ্যাত টাই টেস্টে স্মরণীয় সাফল্য পেয়েছিলেন। ঐ খেলায় ভারতের বিপক্ষে দ্বিতীয় ইনিংসে ৯৪ রানে ৫ উইকেট পেয়েছিলেন। এছাড়াও তিনি অস্ট্রেলিয়া দলকে একটি খেলায় নেতৃত্ব দিয়েছিলেন। এপ্রিল, ১৯৮৬ সালে পাকিস্তানের বিপক্ষে ঐ খেলায় তিনি সর্বশেষ অংশগ্রহণ করেন। কিন্তু তার দল পরাজিত হয়েছিল। ১৯৮৬ সালে সর্বশেষ টেস্ট খেলায় অংশ নেন তিনি। ১৯৮৬-৮৭ মৌসুমের অ্যাশেজ সিরিজের তৃতীয় টেস্টে তিনি দ্বাদশ ব্যক্তি ছিলেন।
গাইডিওন হেই একবার লিখেছিলেন যে, টেস্ট ক্রিকেট যতোনা খেলেছেন তারচেয়ে বেশি পরিচিত হয়ে আছেন বিভিন্ন সফরে অন্তর্ভুক্ত হয়ে। তন্মধ্যে, ১৯৭৩-৭৪, ১৯৭৬-৭৭, ১৯৮১-৮২ ও ১৯৮৫-৮৬ নিউজিল্যান্ড সফরে; ১৯৭৭, ১৯৮০ ও ১৯৮১ মৌসুমে ইংল্যান্ড; ১৯৭৮-৭৯ ওয়েস্ট ইন্ডিজ; ১৯৭৯-৮০ ও ১৯৮২-৮৩; ১৯৮০-৮১ শ্রীলঙ্কা; ১৯৮৬-৮৭ ভারত ও ১৯৮৬ সালে শারজাহ গমন অন্যতম।
১৯৮৭-৮৮ মৌসুমে পেশাদার ক্রিকেট থেকে অবসর নেন তিনি। এরপর তিনি ভিক্টোরিয়ার রাজ্য দলে নির্বাচক মনোনীত হন। এছাড়াও বেশ কয়েকবার কোচ হিসেবে দায়িত্ব পালন করেন। তার সন্তান অ্যাডাম ব্রাইট অস্ট্রেলিয়ার পক্ষে বেসবল খেলছেন।
সিরিয়া ও লেবাননে ফরাসি মেন্ডেট

সিরিয়া ও লেবাননে ফরাসি মেন্ডেট (১৯২৩−১৯৪৬), (, "") ছিল প্রথম বিশ্বযুদ্ধ ও উসমানীয় সাম্রাজ্যের বিভাজনের পর লীগ অব নেশনসের একটি মেন্ডেট।
যুদ্ধশেষ হওয়ার পরের দুই বছর ব্রিটেন ও ফ্রান্সের মধ্যে স্বাক্ষরিত সাইকস-পিকট চুক্তি মোতাবেক ব্রিটিশরা উসমানীয় মেসোপটেমিয়ার (আধুনিক ইরাক) অধিকাংশ ও উসমানীয় সিরিয়ার দক্ষিণ অংশ (ফিলিস্তিন ও ট্রান্সজর্ডান) নিয়ন্ত্রণ করত। অন্যদিকে ফরাসিরা উসমানীয় সিরিয়ার বাকি অংশ (আধুনিক সিরিয়া, লেবানন, আলেক্সান্ড্রেটা) ও তুরস্কের দক্ষিণপূর্ব অংশ নিয়ন্ত্রণ করত। ১৯২০ এর দশকে ব্রিটিশ ও ফরাসিদের নিয়ন্ত্রিত ভূখণ্ডগুলো লীগ অব নেশনসের মেন্ডেট প্রক্রিয়ার মাধ্যমে আনুষ্ঠানিক স্বীকৃতির মধ্যে আসে। ১৯২৩ সালের ২৩ সেপ্টেম্বর ফ্রান্সকে সিরিয়ার জন্য মেন্ডেট প্রদান করা হয়।
ফরাসিদের প্রশাসন কয়েকটি ভিন্ন আঞ্চলিক রাষ্ট্রগত কাঠামোর মাধ্যমে পরিচালিত হত। এর মধ্যে ছিল সিরিয়ান ফেডারেশন (১৯২২-২৪), স্টেট অব সিরিয়া (১৯২৪-৩০), সিরিয়ান রিপাবলিক (১৯৩০-১৯৫৮) এবং স্টেট অব গ্রেটার লেবানন, আলাউইট স্টেট ও জাবাল দ্রুজ স্টেট নামক ক্ষুদ্র রাষ্ট্র।
১৯৪৩ সাল পর্যন্ত এই মেন্ডেট টিকে ছিল। এসময় দুইটি সিরিয়া ও লেবানন দুটি স্বাধীন রাষ্ট্র হিসেবে আত্মপ্রকাশ করে। হাতায় প্রদেশ ১৯৩৯ সালে তুরস্কের সাথে যোগ দেয়। ১৯৪৬ সালে ফরাসি সেনারা সিরিয়া ও লেবানন থেকে সম্পূর্ণভাবে চলে যায়।
আগলাবি রাজবংশ

আগলাবি রাজবংশ () হলো আফ্রিকা শাসনকারী একটি আরব রাজবংশ। এই রাজবংশ আব্বাসীয় খলিফার পক্ষে হয়ে শাসন করত। তাদের শাসনকাল এক শতাব্দীর মত চালু ছিল। এরপর ফাতেমীয়রা আগলাবিদের ক্ষমতাচ্যুত করে গোটা আগলাবি রাজ্য নিজেদের কর্তৃত্বে নিয়ে নেয়।
৮০০ খ্রিষ্টাব্দে আব্বাসীয় খলিফা হারুনুর রশিদ বনু তামিম গোত্রের এক খোরাসানীয় আরব কমান্ডারের ছেলে ইবরাহিম ইবনুল আগলাবকে ইফ্রিকিয়ার আমির হিসেবে নিয়োগ দেন। মুহাল্লাবিদের পতনের পর সৃষ্ট নৈরাজ্যের কারণে তাকে নিয়োগ দেয়া হয়। আলজেরিয়া, তিউনিসিয়া ও ত্রিপলিতানিয়ার অংশ নিয়ন্ত্রণ করার দায়িত্ব তাকে দেয়া হয়েছিল। স্বাধীনভাবে রাজ্যপরিচালনা করলেও আগলাবিরা আব্বাসীয়দের সার্বভৌমত্ব স্বীকার করতেন।
আগলাবিদের সাত্থে কর্ডো‌বা আমিরাতের রাজনৈতিক মতপার্থক্য ও দ্বন্দ্ব্ব থাকলেও আগলাবিদের সিসিলি জয়ের সময় স্পেনের মুসলিমরা আসবা ইবনে ওয়াকিলের অধীনে নৌবহর পাঠিয়ে সাহায্য করেছিল। ইবনে কাসিরের বিবরণ অনুযায়ী উমাইয়া ও আগলাবিদের যৌথ বাহিনীতে মোট ৩০০ জাহাজ উপস্থিত ছিল।
কাইরাওয়ানের বাইরে আল আব্বাসিয়া নামক নতুন রাজধানী স্থাপন করা হয়েছিল। মালিকি আইনবিদরা আগলাবি শাসকদের অনেক কাজকর্মকে ইসলাম বহির্ভূত হিসেবে দেখতেন এবং মুসলিম বার্বা‌রদের প্রতি বৈষম্যমূলক আচরণের বিরুদ্ধে ছিলেন। তাদের সমালোচনা থেকে দূরে থাকা নতুন রাজধানী করার উপর প্রভাব বিস্তার করেছিল। আগলাবিরা সংশ্লিষ্ট অঞ্চলের সেচব্যবস্থা এবং সরকারি ভবন ও মসজিদ গড়ে তুলেছিলেন।
জিয়াদাতউল্লাহর অধীনে ৮২৪ সালে একটি বিদ্রোহ সংঘটিত হয়। ৮৩৬ সাল নাগাদ বার্বা‌রদের সাহায্য ছাড়া এর সমাধান হয়নি। ৮২৭ সালে আসাদ ইবনুল ফুরাত সিসিলি জয় শুরু করেন। তবে এই জয় ধীরে সমাপ্ত হয়েছিল। ৯০২ সালে শেষ বাইজেন্টাইন আউটপোস্ট দখল করে নেয়া হয়। ইটালির মূল ভূখন্ডের অভিযানের সময় ৮৪৬ সালে রোম আক্রমণ করা হয়। ধীরে ধীরে আগলাবিরা সিসিলির আরব সেনাদের নিয়ন্ত্রণ হারিয়ে ফেলে এবং সেখানে কালবি রাজবংশের উত্থান ঘটে।
আহমেদ ইবনে মুহাম্মদ আল আগলাবির শাসনামলে সমৃদ্ধির শীর্ষে পৌছায়। ইফ্রিকিয়া এসময় একটি গুরুত্বপূর্ণ অর্থনৈতিক অঞ্চল ছিল। উর্বর কৃষিজমি এবং রোমানদের সেচব্যবস্থার আরো উন্নয়ন করার ফলে উন্নতি সাধিত হয়। এই স্থান ইসলামি বিশ্ব এবং বাইজেন্টিয়াম ও ইটালির মধ্যে ব্যবসার মূল কেন্দ্র হয়ে উঠে। কাইরাওয়ান ছিল মাগরেবের সবচেয়ে সমৃদ্ধশালী শিক্ষাকেন্দ্র। অনেক কবিরা এখানে সমবেত হতেন। আগলাবি আমিররা উকবা মসজিদের সংস্কারসহ বিভিন্ন নির্মাণকাজে অর্থব্যয় করেছিলেন। এছাড়াও আগলাবি রাজ্যে আব্বাসীয় স্থাপত্য ও বাইজেন্টাইন স্থাপত্যের সমন্বয়ে নতুন স্থাপত্যশৈলীর জন্ম হয়।
ইবরাহিম ইবনে আহমাদের শাসনের সময় আগলাবি রাজবংশের অবনতি শুরু হয়। মিশরের তুলুনিরা আগলাবিদের উপর আক্রমণ চালায়। এছাড়াও বার্বা‌ররা বিদ্রোহ করে। ৮৯৩ সালে আগলাবিদের উৎখাত করার জন্য কুতামা বার্বা‌রদের মধ্যে একটি শিয়া ফাতেমী আন্দোলন শুরু হয়। আবদুল্লাহ আল মাহদি বিল্লাহ কাইরাওয়ান ও রাকাদা দখল করেন এবং জনগণের কাছ থেকে আনুগত্যের শপথ আদায় করেন। ৯০৯ সাল নাগাদ আগলাবি রাজবংশ ক্ষমতাচ্যুত হয় এবং ফাতেমীয়রা ক্ষমতায় আসে।
এড ভেন দেন হেউভেল

এডওয়ার্ড পিটার জ্যাকোবুস (এড) ভ্যান দেন হেউভেল (জন্ম ২ নভেম্বর ১৯৪০) হলেন একজন ডার্চ জ্যোতিষবিদ।তিনি অ্যামারষ্টাম বিশ্ববিদ্যালয়ের প্রভাষক।
ভ্যান দেন হেউবুরট জন্মগ্রহণ করেছিলেন সোয়েস্ট, নেদারল্যান্ড. তিনি উটেরকট বিশ্ববিদ্যালয়ে গণিতশাস্ত্র, পদার্থ এবং জ্যোতিবিদ্যা নিয়ে পড়েছেন।
সূরা ছোয়াদ

সূরা ছোয়াদ , (), (আরবি বর্ণ), মুসলমানদের ধর্মীয় গ্রন্থ কুরআনের ৩৮ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৮৮ টি।
بِسْمِ اللّهِ الرَّحْمـَنِ الرَّحِيمِ
আল্লাহর নাম দিয়ে শুরু করছি যিনি পরম করুণাময়, অতি দয়ালু।
১) ছোয়াদ। শপথ উপদেশপূর্ণ কোরআনের, 
২) বরং যারা কাফের, তারা অহংকার ও বিরোধিতায় লিপ্ত। 
৩) তাদের আগে আমি কত জনগোষ্ঠীকে ধ্বংস করেছি, অতঃপর তারা আর্তনাদ করতে শুরু করেছে কিন্তু তাদের নিষ্কৃতি লাভের সময় ছিল না। 
৪) তারা বিস্ময়বোধ করে যে, তাদেরই কাছে তাদের মধ্যে থেকে একজন সতর্ককারী আগমন করেছেন। আর কাফেররা বলে এ-তো এক মিথ্যাচারী যাদুকর। 
৫) সে কি বহু উপাস্যের পরিবর্তে এক উপাস্যের উপাসনা সাব্যস্ত করে দিয়েছে। নিশ্চয় এটা এক বিস্ময়কর ব্যাপার।
৬) তাদের কতিপয় বিশিষ্ট ব্যক্তি একথা বলে প্রস্থান করে যে, তোমরা চলে যাও এবং তোমাদের উপাস্যদের পূজায় দৃঢ় থাক। নিশ্চয়ই এ বক্তব্য কোন বিশেষ উদ্দেশ্যে প্রণোদিত। 
৭) আমরা সাবেক ধর্মে এ ধরনের কথা শুনিনি। এটা মনগড়া ব্যাপার বৈ নয়। 
৮) আমাদের মধ্য থেকে শুধু কি তারই প্রতি উপদেশ বানী অবতীর্ণ হল? বস্তুতঃ ওরা আমার উপদেশ সম্পর্কে সন্দিহান; বরং ওরা এখনও আমার মার আস্বাদন করেনি। 
৯) না কি তাদের কাছে আপনার পরাক্রান্ত দয়াবান পালনকর্তার রহমতের কোন ভান্ডার রয়েছে? 
১০) নাকি নভোমন্ডল, ভূমন্ডল ও এতদুভয়ের মধ্যবর্তী সবকিছুর উপর তাদের সাম্রাজ্য রয়েছে? থাকলে তাদের আকাশে আরোহণ করা উচিত রশি ঝুলিয়ে।
১১) এক্ষেত্রে বহু বাহিনীর মধ্যে ওদেরও এক বাহিনী আছে, যা পরাজিত হবে। 
১২) তাদের পূর্বেও মিথ্যারোপ করেছিল নূহের সম্প্রদায়, আদ, কীলক বিশিষ্ট ফেরাউন, 
১৩) সামুদ, লূতের সম্প্রদায় ও আইকার লোকেরা। এরাই ছিল বহু বাহিনী। 
১৪) এদের প্রত্যেকেই পয়গম্বরগণের প্রতি মিথ্যারোপ করেছে। ফলে আমার আযাব প্রতিষ্ঠিত হয়েছে। 
১৫) কেবল একটি মহানাদের অপেক্ষা করছে, যাতে দম ফেলার অবকাশ থাকবে না।
১৬) তারা বলে, হে আমাদের পরওয়ারদেগার, আমাদের প্রাপ্য অংশ হিসাব দিবসের আগেই দিয়ে দাও।
১৭) তারা যা বলে তাতে আপনি সবর করুন এবং আমার শক্তিশালী বান্দা দাউদকে স্মরণ করুন। সে ছিল আমার প্রতি প্রত্যাবর্তনশীল। 
১৮) আমি পর্বতমালাকে তার অনুগামী করে দিয়েছিলাম, তারা সকাল-সন্ধ্যায় তার সাথে পবিত্রতা ঘোষণা করত; 
১৯) আর পক্ষীকুলকেও, যারা তার কাছে সমবেত হত। সবাই ছিল তার প্রতি প্রত্যাবর্তনশীল। 
২০) আমি তার সাম্রাজ্যকে সুদৃঢ় করেছিলাম এবং তাকে দিয়েছিলাম প্রজ্ঞা ও ফয়সালাকারী বাগ্নীতা।
সূরা শুরুর হরফ ‘সা-দ’ কে এর নাম হিসেবে গ্রহণ করা হয়েছে।
বিশ্ব গার্ল গাইডস ও গার্ল স্কাউটস সংস্থা

বিশ্ব গার্ল গাইডস ও গার্ল স্কাউটস সংস্থা () হলো একটি আন্তর্জাতিক
সংগঠন। এই বিশ্ব স্কাউট সংস্থার প্ৰধান কার্যালয়টি লন্ডনে অবস্থিত।
নীতিবাক্য: গার্ল স্কাউটের নীতিবাক্য হল " প্রস্তুত হও ।" 1947 গার্ল স্কাউট হ্যান্ডবুকে, নীতিবাক্যটি এইভাবে ব্যাখ্যা করা হয়েছিল: "একটি গার্ল স্কাউট যেখানেই তার প্রয়োজন সেখানে সাহায্য করার জন্য প্রস্তুত। পরিবেশন করার ইচ্ছা যথেষ্ট নয়; এমনকি জরুরী পরিস্থিতিতেও কীভাবে কাজটি ভালভাবে করতে হয় তা আপনাকে অবশ্যই জানতে হবে। " আজও একই কথা সত্য।
জুলিয়েট গর্ডন লো-ও তার ডাকনাম, "ডেইজি" দ্বারা ব্যাপকভাবে পরিচিত - 1912 সালে তার নিজ শহর সাভানা, জর্জিয়ার গার্ল স্কাউট শুরু করেছিলেন। প্রথম সৈন্যদল 18 জন মেয়ের সমন্বয়ে গঠিত ছিল যারা সকলেই একটি কৌতূহল এবং একটি বিশ্বাস ভাগ করে নিয়েছিল যে তারা কিছু করতে পারে।
এমন একটি সময়ে যখন মার্কিন যুক্তরাষ্ট্রে মহিলারা এখনও ভোট দিতে পারেননি এবং কঠোর সামাজিক নিয়মে লেগে থাকবেন বলে আশা করা হয়েছিল, মেয়েদেরকে তাদের অনন্য শক্তি আলিঙ্গন করতে এবং তাদের নিজস্ব সুযোগ তৈরি করতে উত্সাহিত করা ছিল খেলা-পরিবর্তনকারী। 100 বছরেরও বেশি আগে মেয়েদের সেই ছোট সমাবেশটি আমেরিকা জুড়ে একটি আন্দোলনকে প্রজ্বলিত করেছিল যেখানে প্রতিটি মেয়ে তার পূর্ণ সম্ভাবনা আনলক করতে পারে, আজীবন বন্ধু খুঁজে পেতে পারে এবং বিশ্বকে একটি ভাল জায়গা করে তুলতে পারে।
আজকের কাজ আগামী দিনের ইতিহাস, এবং আমরা তার নির্মাতা।
গার্ল স্কাউট হ্যান্ডবুক, 1913
সাংগঠনিক কাজের সুবিধার জন্য বিশ্ব গার্ল গাইডস ও গার্ল স্কাউটস সংস্থাকে ৫টি অঞ্চলে ভাগ করা হয়েছে।এগুলো হলোঃ এশিয়া প্যাসিফিক অঞ্চল, আফ্রিকা অঞ্চল, আরব অঞ্চল, ইউরোপ অঞ্চল ও ওয়েস্টার্ন হ্যামিসফেয়া অঞ্চল।
নিজামউদ্দিন দরগাহ

নিজামউদ্দিন দরগাহ (, ), বিশ্বের বিখ্যাত সুফি সাধকদের অন্যতম নিজামুদ্দিন আউলিয়ার দরগাহ (দরগা), যা দিল্লিতে অবস্থিত। দরগাহে প্রতি সপ্তাহে হাজার হাজার মুসলিমসহ হিন্দু, খ্রিস্টান এবং বিভিন্ন ধর্মাবলম্বীরা পরিদর্শনে আসেন।
নিজামউদ্দিন দরগাহ কমপ্লেক্সের মধ্যে সূফী কবি আমির খসরু এবং মুঘল রাজকুমারী জেহান আরা বেগম এর সমাধিও অবস্থিত, ইনায়াত খান এর সমাধিও দরগাহের কোণার কাছাকাছি অবস্থিত।
দরগাহ পার্শ্ববর্তী আশপাশ এলাকা এই সাধকের নামে নামকরণ করা হয়। নিজামউদ্দিন সার্কেলে বঙ্গ লাল মাহাল এলাকার অন্যান্য গুরুত্বপূর্ণ স্থাপনার মধ্যে রয়েছে হুমায়ুনের সমাধিসৌধ, চৌসাথ খাম্বা, মির্জা গালিবের সমাধি, বেরাখাম্বা, সবুজ বুর্জ (ব্লু গুমবাদ ), মইনুদ্দিন চিস্তির সমাধি, জাহানারা বেগম সাহিব সমাধি ইত্যাদি।
দিল্লি ৬(২০০৯) একটি কাউয়ালি সঙ্গীত আর্জিয়া, যা সঙ্গীত পরিচালক এ. আর. রহমান রচিত, গানটি নিজামউদ্দিন আউলিয়াকে উৎসর্গ করা হয়। রকস্টার (২০১১) এর একটি হান "খুন ফায়া খুন" এর শুটিঙ নিজামউদ্দিন দরগাহে চিত্রায়িত হয়।
বর্তমানে দরগাহ দায়িত্বপ্রাপ্ত হলেন সৈয়দ আফসার আলী নিজামী।
রেগিস্তান

রেগিস্তান () তিমুরি রাজবংশের সময় বর্তমান উজবেকিস্তানের অন্তর্গত প্রাচীন সমরকন্দের মূল কেন্দ্র ছিল। ফারসিতে রেগিস্তান অর্থ বালুময় স্থান বা মরুভূমি।
রেগিস্তান ছিল একটি জনসমাগম চত্বর। এখানে রাজকীয় ফরমান শোনার জন্য মানুষ জড়ো হত। এছাড়া এখানে প্রকাশ্যে মৃত্যুদন্ডও দেয়া হত। রেগিস্তানের কাঠামো ইসলামি স্থাপত্যশৈলীতে নির্মিত তিনটি মাদ্রাসাকে ঘিরে গড়ে উঠেছে।
রেগিস্তান চত্বরের তিনটি মাদ্রাসা হল উলুগ বেগ মাদ্রাসা (১৪১৭-১৪২০), তিলইয়া-কুরি মাদ্রাসা (১৬৪৬-১৬৬০) ও শের-দুর মাদ্রাসা (১৬১৯-১৬৩৬)।
উলুগ বেগ মাদ্রাসা () তিমুরি রাজবংশের সময় তৈরী হয়। ১৫শ শতাব্দীতে এই মাদ্রাসা মুসলিম প্রাচ্যের অন্যতম শ্রেষ্ঠ বিদ্যাপীঠ ছিল। পারস্যের কবি, পণ্ডিত, সুফি জামি এখানে পড়াশোনা করেছেন। উলুগ বেগ স্বয়ং এই মাদ্রাসায় শিক্ষকতা করেছেন। উলুগ বেগের সরকারের সময় এই মাদ্রাসায় ধর্মীয় বিষয় ছাড়াও অন্যান্য বিষয়ে শিক্ষাদান করা হত।
১৭শ শতাব্দীতে সমরকন্দের শাসক ইয়ালানগুশ বাখুদুর শের-দুর মাদ্রাসা () ও তিলইয়া-কুরি মাদ্রাসা () নির্মাণের আদেশ দেন।
শের-দুর মাদ্রাসার দশ বছর পর তিলইয়া-কুরি মাদ্রাসা () নির্মাণ করা হয়। এটি ছিল শিক্ষার্থীদের আবাসস্থল কিন্তু মসজিদ হিসেবেও ভূমিকা পালন করত।
তিলইয়া-কুরি মাদ্রাসার পূর্ব দিকে শায়বানিদের মাজার রয়েছে। শায়বানি শক্তির প্রতিষ্ঠাতা মুহাম্মদ শায়বানি। ১৫০০ সালে তিনি চাগতাই খানাতের সাহায্য নিয়ে সমরকন্দ ও বুখারা জয় করেছিলেন।
শের-দুর মাদ্রাসার পেছনে প্রাচীন বণিজ্য গম্বুজ চসরু অবস্থিত।
আকনাপুর

আকনাপুর ভারতের পশ্চিমবঙ্গ রাজ্যের হুগলি জেলার তারকেশ্বর থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল অষ্টাদশ শতকের দুইটি আটচালা মন্দির।
পূর্বমুখী এই মন্দিরটি স্থানীয় মল্লিক পরিবার কর্তৃক ১৭৬০ খ্রীষ্টাব্দে প্রতিষ্ঠিত। মন্দিরটির সামনের দিকে মাটির ফলকের উপর কারুকার্য বর্তমান। রামায়ণের কাহিনী, কৃষ্ণ প্রভৃতি দেবতা, রাজদরবারের দৃশ্য, পশুপক্ষী ও উদ্ভিজ্জ্জধর্মী অলংকরণ এই কারুকার্যের বিষয়বস্তু। বর্তমানে এটি অবহেলিত অবস্থায় রয়েছে।
আকনাপুরে আরো একটি মন্দির রয়েছে যেটি ১৭৫৮ খ্রীষ্টাব্দে স্থানীয় কুণ্ডু পরিবার কর্তৃক প্রতিষ্ঠিত। এই দক্ষিণমুখী মন্দিরটিরও সামনের দিকে মাটির ফলকে রঘুনাথ মন্দিরের মতই একই রকম কারুকার্য বর্তমান। মন্দিরটি এখন পরিত্যক্ত অবস্থায় রয়েছে।
সিরাজুল ইসলাম (বীর প্রতীক, সিলেট)

সিরাজুল ইসলাম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 
সিরাজুল ইসলামের বাড়ি সিলেট জেলার বিশ্বনাথ উপজেলার দেওকলস ইউনিয়নের আগ্নপাড়া গ্রামে। তার বাবার নাম আলফু মিয়া এবং মায়ের নাম ছবরুন্নেছা বেগম। তার স্ত্রীর নাম ফাতেমা ফেরদৌস চৌধুরী। এ দম্পতির এক মেয়ে ও তিন ছেলে।
১৯৭১ সালে সিরাজুল ইসলাম ল কলেজের শিক্ষার্থী ছিলেন। মুক্তিযুদ্ধ শুরু হলে এপ্রিল মাসের মাঝামাঝি ভারতে যান। পরে মেঘালয়ের ইকো ওয়ান সেন্টারে প্রশিক্ষণ নেন। প্রশিক্ষণ শেষে তাঁকে বালাট সাব-সেক্টরে পাঠানো হয়। বেরিগাঁওয়ে পাকিস্তানি প্রতিরক্ষা অবস্থানে সাহসিকতার সঙ্গে অপারেশনের জন্য তিনি বীর প্রতীক খেতাব পেয়েছেন।
সুনামগঞ্জ জেলার উত্তর সীমান্তঘেঁষে বালাট এলাকা। এটি বাংলাদেশ-ভারত সীমানা। ১৯৭১ সালে এখানে ছিল ৫ নম্বর সেক্টরের একটি সাব-সেক্টর। সাব-সেক্টরে মুক্তিবাহিনীর বেশির ভাগ যোদ্ধা গণবাহিনীর সদস্য। অর্থাৎ ছাত্র-যুবক-জনতা। তারা ছিলো স্বল্প প্রশিক্ষণপ্রাপ্ত। তাঁদের সঙ্গে মাত্র ২৩৫ জন বাঙালি সেনাসদস্য আর বেশ কিছু মুজাহিদ, পুলিশ ও আনসার। গণবাহিনীর একটি দলের দলনেতা সিরাজুল ইসলাম। সেখানে এক রাতে নিঃশব্দে এগিয়ে চলেছেন একদল মুক্তিযোদ্ধা। তাঁদের নেতৃত্বে সিরাজুল ইসলাম। তাঁদের লক্ষ্য বেরিগাঁওয়ের পাকিস্তানি সেনাদের বাংকার। নির্দিষ্ট সময়ে (রাত ১২টা এক মিনিট) তারা একযোগে বাংকারে সফল গ্রেনেড হামলা চালালেন। গ্রেনেড বিস্ফোরণের সঙ্গে সঙ্গে পাকিস্তানিদের মধ্যে তোলপাড় শুরু হয়ে গেল। পাকিস্তানিদের মধ্যে আর্তনাদ ও চিৎকার। তারপর পাকিস্তানিরা বৃষ্টির মতো গুলি শুরু করল। তখন তারা দ্রুত ওই এলাকা থেকে নিরাপদ স্থানে চলে গেলেন। বালাট সাব-সেক্টরের মুক্তিযোদ্ধারা মূলত হিট অ্যান্ড রান পদ্ধতিতে যুদ্ধ করতেন। কয়েক দিন পর পর হঠাৎ পাকিস্তানিদের ওপর আক্রমণ করে তারা দ্রুত সরে পড়তেন। তাঁদের মূল লক্ষ্য পাকিস্তানিদের মানসিকভাবে দুর্বল করে দেওয়া। সিরাজুল ইসলাম কয়েকবার তার দল নিয়ে এভাবে সুনামগঞ্জের বেরিগাঁও ও ষোলঘরে অপারেশন করেন। বেরিগাঁওয়ে পাকিস্তানিদের একটি শক্ত ঘাঁটি ছিল। বালাট থেকে দীর্ঘ ২৭-২৮ কিলোমিটার হাওর পেরিয়ে সুনামগঞ্জ শহর ও পার্শ্ববর্তী অন্যান্য এলাকায় আসার একমাত্র পথ এই বেরিগাঁও। পাকিস্তানি প্রতিরক্ষার কারণে মুক্তিযোদ্ধারা সুনামগঞ্জে অপারেশন চালাতে পারছিলেন না। সে জন্য তারা বারবার এখানে আক্রমণ করেন। তারা পাকিস্তানিদের উচ্ছেদে ব্যর্থ হলেও প্রতিবারই পাকিস্তানিদের কিছু না কিছু ক্ষয়ক্ষতি হয়।
ফিউরিয়াস ৭

ফিউরিয়াস ৭ (ফাস্ট অ্যান্ড ফিউরিয়াস ৭ এবং ফিউরিয়াস সেভেন নামেও পরিচিত) ২০১৫ সালে মুক্তিপ্রাপ্ত একটি অ্যাকশন ঘরানার মার্কিন চলচ্চিত্র। এটি ২০১৩ সালে মুক্তিপ্রাপ্ত "ফাস্ট অ্যান্ড ফিউরিয়াস ৬" চলচ্চিত্রের পরবর্তী কিস্তি এবং "দ্য ফাস্ট অ্যান্ড দ্য ফিউরিয়াস" চলচ্চিত্র সিরিজের সপ্তম ছবি। চলচ্চিত্রটির চিত্রনাট্য লেখেন ক্রিস মর্গান ও পরিচালনা করেন জেমস ওয়ান। এতে অভিনয় করেছেন ভিন ডাইসেল, পল ওয়াকার, ডোয়াইন জনসন, জর্ডানা ব্রিউস্টার, মিশেল রড্রিগেজ, জেসন স্ট্যাথাম সহ আরো অনেকে। এর আগে মুক্তিপ্রাপ্ত তিনটি চলচ্চিত্রের কাহিনীকাল দেখানো হয়েছিল "২ ফাস্ট ২ ফিউরিয়াস" (২০০৩) ও "দ্য ফাস্ট অ্যান্ড দ্য ফিউরিয়াস: টোকিও ড্রিফট" (২০০৬) চলচ্চিত্র দুইটির অন্তর্বর্তীকালীন ঘটনাপ্রবাহ নিয়ে। কিন্তু এবারই প্রথম ফিউরিয়াস ৭ চলচ্চিত্রটি নির্মিত হয়েছে "দ্য ফাস্ট অ্যান্ড দ্য ফিউরিয়াস: টোকিও ড্রিফট" (২০০৬) ছবি পরবর্তী ঘটনাক্রম নিয়ে।
"ফিউরিয়াস ৭" পল ওয়াকার অভিনীত সর্বশেষ চলচ্চিত্র। ২০১৩ সালের ৩০ নভেম্বর এক মর্মান্তিক সড়ক দুর্ঘটনায় পল ওয়াকার নিহত হওয়ার সময় চলচ্চিত্রের মাত্র অর্ধেক কাজ সম্পন্ন হয়েছিল। পরবর্তীতে চিত্রনাট্য পুনর্লিখিত হয় এবং পল ওয়াকারের দুই ভাই ক্যালেব ও কোডি ওয়াকার পলের অংশের শুটিংয়ে অংশ নেন। ফিউরিয়াস ৭ চলচ্চিত্রটি ২০১৫ সালের এপ্রিলের ৩ তারিখে আন্তর্জাতিকভাবে থ্রি ডি ফরম্যাটে মুক্তি পায়।
সুলুস

সুলুস ( "sols", Turkish: "Sülüs", from ' "one-third") আরবি ক্যালিগ্রাফির একপ্রকার শৈলী। পারস্যের ক্যালিগ্রাফার ইবনে মুকলা এর উদ্ভাবন করেছেন। হিজরি ৪র্থ শতাব্দীতে (খ্রিষ্টীয় ১১শ শতাব্দী) প্রথম এই লিপি দেখা যায়। কুফিক লিপির সরল কৌণিক রূপকে এই লিপিতে বক্র ও তির্যক রূপ দ্বারা প্রতিস্থাপন করা হয়। সুলুসে হরফের এক তৃতীয়াংশ ঢালু হয়। এ থেকে নাম সুলুস (আরবি “তৃতীয়াংশ”) এসেছে। মধ্যযুগে মসজিদের অলংকরণে এই লিপি ব্যবহৃত হত। সুলুসের রীতিতে পরিবর্তন এনে অন্য কিছু ক্যালিগ্রাফিক শৈলীর উদ্ভব হয়েছে।
উসমানীয় সাম্রাজ্যে সময় তিনধাপে সুলুস লিপির বিবর্তন ঘটেছে। উসমানীয় শিল্পের ইতিহাসবিদরা একে "ক্যালিগ্রাফিক বিপ্লব" বলে থাকেন,
সুলুস লিপির বিখ্যাত শিল্পী হলেন মোস্তফা রকিম এফেন্দি (১৭৫৭-১৮২৬)। তিনি একজন চিত্রশিল্পী ছিলেন এবং উসমানীয় ক্যালিগ্রাফির মান নির্ণয় করেছেন যা অনেকের মতে বর্তমানে টিকে নেই।
কুরআনের সূরার শিরোনাম লেখায় সুলুস লিপির ব্যবহার হত। কুরআনের কিছু প্রাচীন পান্ডুলিপি সুলুস লিপিতে লেখা হয়েছিল। পরের পান্ডুলিপিগুলো সুলুস এবং নাসখ লিপি বা মুহাক্কাক লিপি সমন্বয়ে লেখা হয়েছে। ১৫শ শতাব্দীর পর থেকে নাসখ লিপির ব্যবহার বৃদ্ধি পায়।
সৌদি আরবের পতাকায় উৎকীর্ণ শাহাদাহ সুলুস লিপিতে লিখিত।
সুলুসের একটি গুরুত্বপূর্ণ বৈশিষ্ট্য হল স্বরবর্ণ প্রকাশের জন্য এতে হরকত ও লিপির সৌন্দর্য বৃদ্ধির জন্য কিছু চিহ্ন ব্যবহার হয়। হরকতের ব্যবহার আরবি লিপির মতই। সৌন্দর্যের জন্য ব্যবহৃত চিহ্ন ব্যবহারের পৃথক নিয়ম রয়েছে।
উদ্ভবের পর থেকে সুলুস বিভিন্ন ক্যালিগ্রাফিক শৈলীর জন্ম দিয়েছে। বড় প্যানেল যেমন কবরের ফলকে উৎকীর্ণের জন্য জালি সুলুস নামক শৈলী ব্যবহার হয়। সুলুসের আনুভূমিক অংশ প্রশস্ত করার মাধ্যমে মুহাক্কাক লিপি উদ্ভূত হয়েছে। নাসখ লিপি আকার ছোট ও সূক্ষ্ম করে পরিবর্তনের সূচনা করেছিল। সুলুসের ক্ষুদ্র সংস্করণ হল তেভকি। রুকাহ লিপি সুলুস ও নাসখ লিপি থেকে উদ্ভূত হয়েছে বলে মত রয়েছে।
টম রিচার্ডসন

টম রিচার্ডসন (; জন্ম: ১১ আগস্ট, ১৮৭০ - মৃত্যু: ২ জুলাই, ১৯১২) সারে এলাকায় বাইফ্লিটে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ ফাস্ট বোলিং করতেন। ডানহাতে বোলিংয়ের পাশাপাশি নিচের সারিতে ডানহাতে ব্যাটিংয়ে অভ্যস্ত ছিলেন। প্রথম-শ্রেণীর ইংরেজ কাউন্টি ক্রিকেটে সারে দলের প্রতিনিধিত্ব করেন তিনি।
১৮৯২ সালে নিজ কাউন্টি সারে’র পক্ষে প্রথমবারের মতো খেলতে নামেন। অভিষেক মৌসুমেই এসেক্সের বিপক্ষে পনের উইকেট পেয়েছিলেন। কিন্তু ঐ মৌসুমে তিনি আর তেমন খেলা প্রদর্শন করতে পারেননি। সফরকারী অস্ট্রেলিয়ার বিপক্ষে তিনি ১১/৯৫ ও তৃতীয় টেস্টে ১০/১৫৬ লাভ করেছিলেন। ফ্রেডরিক মার্টিনের পর দ্বিতীয় ব্যক্তি হিসেবে টেস্ট অভিষেকে উভয় ইনিংসে পাঁচ-উইকেট দখল করেন। তাস্বত্ত্বেও ঐ টেস্টটি ড্রয়ে পরিণত হয়েছিল। ১৮৯৩ সালে টম রিচার্ডসন আঘাতপ্রাপ্ত হলে জন শার্পকে পুনরায় দলে অন্তর্ভুক্ত করা হয়। কিন্তু, দলে তেমন কোন ভূমিকা রাখতে পারেননি। এরপর ঐ বছর শেষে দলের বাইরে রাখা হয় জন শার্পকে।
দূরন্ত গতি ও শক্তিমত্তা প্রদর্শন করে শীর্ষ বোলার হয়েছিলেন। বছরের শুরুতে অনেকেই ধারণা করেছিলেন যে, তার বল ডেলিভারীগুলো নিক্ষেপের পর্যায়ের ছিল। ১৮৯৪ সালে তিনি ধারাবাহিকভাবে খেলা প্রদর্শন করেছিলেন। কিন্তু জুন মাসে উরুতে আঘাতপ্রাপ্তির ফলে পূর্বেকার সাফল্য ধরে রাখতে পারেননি। ১৮৯৪-৯৫ মৌসুমে অস্ট্রেলিয়া সফরে এসসিজিতে অনুষ্ঠিত প্রথম টেস্টে প্রচণ্ড গরমের মধ্যেও একই গতি নিয়ে ৫৫ ওভার বোলিং করছেন। পিচ থেকে বাড়তি সুবিধা না পেয়েও তার উদ্যমী বোলিং দলকে জয় এনে দিয়েছিল। ১৮৯৬ সালে রিচার্ডসনের বোলিংয়ে অস্ট্রেলিয়া মাত্র ৫৩ রানে অল আউট হয় ও ইংল্যান্ড জয় পায়।
১৯৬৩ সালে উইজডেন ক্রিকেটার্স অ্যালমেনাকের শততম সংস্করণে উইজডেন শতাব্দীর ছয় অসাধারণ খেলোয়াড়ের তালিকায় নেভিল কারদাস কর্তৃক রিচার্ডসনকে অন্তর্ভুক্ত করা হয়। এই বিশেষ স্মারক সংখ্যায় তার সাথের অন্য পাঁচ খেলোয়াড় ছিলেন - ডন ব্র্যাডম্যান, ডব্লিউ. জি. গ্রেস, জ্যাক হবস, ভিক্টর ট্রাম্পার ও সিডনি বার্নস।
উপুল চন্দনা

উমাগিলিয়া দুরাগে উপুল চন্দনা (; জন্ম: ৭ মে, ১৯৭২) গালে এলাকায় জন্মগ্রহণকারী শ্রীলঙ্কার সাবেক আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। দলে তিনি মূলতঃ লেগ স্পিন বোলার হিসেবে খেলতেন। অসাধারণ ফিল্ডার হিসেবেও তার পরিচিতি ছিল। ১৯৯৬ সালের ক্রিকেট বিশ্বকাপের শিরোপা বিজয়ী শ্রীলঙ্কা দলের প্রধান সদস্য ছিলেন উপুল চন্দনা।
তাকে শ্রীলঙ্কার ক্রিকেট ইতিহাসে অন্যতম সেরা লেগ স্পিনার হিসেবে বিবেচনা করা হয়ে থাকে। লেগ ব্রেক ও গুগলি - এ দু’টোর সাহায্যে তিনি তার বোলিংয়ে বৈচিত্র্যতা এনেছেন। এছাড়াও তিনি নিচের সারির কার্যকরী ব্যাটসম্যান ছিলেন।
গালের মহিন্দ কলেজে থাকাকালীন কিশোর বয়সে ক্রিকেট খেলা শুরু করেন। ২১ বছর বয়সে শ্রীলঙ্কার ওডিআই দলে অভিষেক ঘটে তার। কিন্তু টেস্ট দলে জায়গা পেতে তাকে আরও পাঁচ বছয় অপেক্ষা করতে হয়েছে। মার্চ, ১৯৯৯ সালে এশিয়ান টেস্ট চ্যাম্পিয়নশীপের চূড়ান্ত খেলায় পাকিস্তানের বিপক্ষে তার টেস্ট অভিষেক হয়। খেলার প্রথম ইনিংসে তিনি ৪৭.৫ ওভার বোলিং করে ৬/১৭৯ লাভ করেন। কিন্তু বঙ্গবন্ধু জাতীয় স্টেডিয়ামে অনুষ্ঠিত ঐ টেস্টে শ্রীলঙ্কা দল ইনিংস ও ১৭৫ রানে পরাজিত হয়ে রানার-আপ হয়। এর পরের কয়েক বছর দলে অনিয়মিতভাবে অংশগ্রহণ করেন। ২০০২ সালে শ্রীলঙ্কা এ দলের অধিনায়ক হিসেবে কেনিয়া’র বিপক্ষে অনানুষ্ঠানিক টেস্ট খেলেন। ব্যাটিং ও বোলিং গড়ে - উভয় বিভাগেই তিনি শীর্ষে ছিলেন। এরফলে তিনি ২০০৩ সালে পুনরায় জাতীয় দলে ডাক পান। ব্রিজটাউনে অনুষ্ঠিত খেলায় ওয়েস্ট ইন্ডিজের বিপক্ষে দল জয়লাভের পর একদিনের দলে তিনি নিয়মিত সদস্য মনোনীত হন। ৩১৩ রানের জয়ের লক্ষ্যমাত্রায় যাবার পথে ৫ নম্বরে ব্যাটিংয়ে নেমে ৬ ছক্কায় ৭১ বলে ৮৯ রান তুলেছিলেন তিনি।
ফটিক চৌধুরী

ফটিক চৌধুরী () (১২৭৭ - ১৩৪৪ বঙ্গাব্দ) ছিলেন খ্যাতনামা কীর্তন-গায়ক। রাজশাহীতে ছাত্র বৃত্তি পর্যন্ত পড়ে সেখানেই ওস্তাদের কাছে গান শিখতে শুরু করেন। অবস্থাপন্ন ঘরের ছেলে হয়েও গান শেখার জন্য গুরুগৃহে রাখালের কাজও করেছেন। মুর্শিদাবাদের উচ্চাঙ্গের কথক জীবনকৃষ্ণ চট্টোপাধ্যায়ের শিষ্য ছিলেন। পরে ময়নাডালের চতুষ্পাঠীতে কীর্তন শেখেন। জীবিকার জন্য তিনি কীর্তনের দল করেন এবং তাতে প্রচুর সুনাম ও অর্থলাভ ঘটে।
ফটিক চৌধুরী মুর্শিদাবাদ জেলার হাসানপুরে একটি মাহিষ্য পরিবারে জন্মগ্রহণ করেন। তার পিতার নাম বিহারীলাল চৌধুরী। তার পিতৃদত্ত নাম ছিল কৃষ্ণবন্ধু।
আগাথোক্লেইয়া থেওত্রোপোস

আগাথোক্লেইয়া থেওত্রোপোস () একজন ইন্দো-গ্রিক রাণী ছিলেন, যিনি সম্ভবতঃ ১৩০ খ্রিস্টপূর্বাব্দ থেকে ১২০ খ্রিস্টপূর্বাব্দ পর্য্যন্ত পাঞ্জাব অঞ্চল শাসন করেন। সিনিয়র মনে করেন যে, তিনি ১১০ খ্রিস্টপূর্বাব্দ থেকে ১০০ খ্রিস্টপূর্বাব্দ পর্য্যন্ত রাজত্ব করেন।
উইলিয়াম উডথর্প টার্নের মতে আগাথোক্লেইয়া থেওত্রোপোস ইন্দো-গ্রিক শাসক প্রথম মেনান্দ্রোস সোতেরের রাণী ছিলেন। প্রথম মেনান্দ্রোস সোতেরের মৃত্যুর পর তাঁর নাবালক পুত্র প্রথম স্ত্রাতোন রাজ্যশাসনের উপযোগী না হওয়ায় আগাথোক্লেইয়া থেওত্রোপোস পুত্রের হয়ে শাসনভার গ্রহণ করেন। অসমুন্ড বোপেয়ারাচ্চি এই মত সমর্থন করেছেন। কিন্তু প্রথম মেনান্দ্রোস সোতেরের মৃত্যুর অব্যবহতি পূর্বে বা পরে রাজ্যের অধিকার নিয়ে বিবাদ শুরু হওয়ায় আগাথোক্লেইয়া রাজ্যের পূর্বদিকে শুধুমাত্র পাঞ্জাব অঞ্চল নিজের অধিকারে রাখতে সক্ষম হন। রাজ্যের পশ্চিমাঞ্চল প্রথম জোইলোস দিকাইওসের অধিকারে চলে যায়। যদিও বিভিন্ন মুদ্রা বিশ্লেষণ করে সিনিয়র মনে করেছেন যে, তাঁর রাজত্বকাল ১১০ খ্রিস্টপূর্বাব্দ থেকে ১০০ খ্রিস্টপূর্বাব্দ বলে মনে করেছেন। প্রথম স্ত্রাতোন আগাথোক্লেইয়া থেওত্রোপোসের পুত্র হলেও প্রথম মেনান্দ্রোস সোতেরের রাণী ছিলেন না।
আগাথোক্লেইয়া থেওত্রোপোসের প্রথমদিককার মুদ্রায় এক পিঠে শুধুমাত্র নিজের প্রতিকৃতি সহ গ্রিক লিপিতে "বাসিলিস্সেস থেওত্রোপোউ আগাথোক্লেইয়াস" () ও অপর পিঠে হেলেনা ছবিতে খরোষ্ঠী লিপিতে "মহারাজস ত্রাতারস ধার্মিকস আগাথুক্রি" উৎকীর্ণ থাকত। পরের দিকে মুদ্রাগুলিতে তাঁর প্রতিকৃতির সঙ্গে তাঁর পুত্র প্রথম স্ত্রাতোনের প্রতিকৃতিও মুদ্রিত থাকত। এই দ্বিভাষী মুদ্রাগুলিতে আগাথোক্লেইয়া থেওত্রোপোসের নাম গ্রিক লিপিতেই খোদিত থাকত। মুদ্রাগুলির অপর পিঠে বজ্র নিক্ষেপরত এথেনার চিত্র উৎকীর্ণ থাকত।
হায়দ্রাবাদ বিশ্ববিদ্যালয়

হায়দ্রাবাদ বিশ্ববিদ্যালয় (; হায়দ্রাবাদ বিশ্ববিদ্যালয়, কেন্দ্রীয় বিশ্ববিদ্যালয় নামেও পরিচিত) ভারতের তেলেঙ্গানা রাজ্যে হায়দ্রাবাদ শহরে ভারতীয় সরকারী গবেষণা বিশ্ববিদ্যালয়। ১৯৭৪ সালে স্থাপিত বিশ্ববিদ্যালয়,শহরের উপকণ্ঠে গাছিবাউলিতে ২০০০একরের উপর স্থানে নির্মিত। ১৯৭৩ এর ছয়দফা সূত্রর একটি সূত্রর অধীনে এই বিশ্ববিদ্যালয় তৈরি হয়। হায়দ্রাবাদ বিশ্ববিদ্যালয় জাতীয় মূল্যায়ন ও স্বীকৃতি পরিষদ /National Assessment and Accreditation Council (NAAC) দ্বারা সর্বোচ্চ পুরস্কার যা পার্স পুরস্কার হিসাবে পরিচিত,A গ্রেড দ্বারা স্বীকৃত। 
১৯৭৪ সাল থেকে ১৯৭৯ সাল অব্ধি বেনারস হিন্দু বিশ্ববিদ্যালয়ের জৈব রসায়নবিদ ও রসায়নের অধ্যাপক,গুরুবক্স সিং হায়দ্রাবাদ বিশ্ববিদ্যালয়ের প্রথম উপাচার্য ছিলেন।বি.ডি.জট্টি এই বিশ্ববিদ্যালয়ের প্রথম আচার্য ছিলেন। তেলেঙ্গানা রাজ্যের রাজ্যপাল বিশ্ববিদ্যালয়ের প্রধান রেক্টর পদাধিকার প্রাপ্ত, এবং ভারতের রাষ্ট্রপতি বিশ্ববিদ্যালয়ের পরিদর্শক।২০১২ সালে ইন্ডিয়া টুডে দ্বারা আয়োজিত প্রতিযোগিতায় হায়দ্রাবাদ বিশ্ববিদ্যালয় ইন্ডিয়ান ইন্সটিটিউট অফ সায়েন্স থেকে এগিয়ে সপ্তম স্থান অর্জন করে। ২০১৫ সালের জানুয়ারিতে হায়দ্রাবাদ বিশ্ববিদ্যালয় ভারতের শ্রেষ্ঠ কেন্দ্রীয় বিশ্ববিদ্যালয়ের ভিসিটরস পুরস্কার জিতেছে।
প্রথম জোইলোস দিকাইওস

প্রথম জোইলোস দিকাইওস () একজন ইন্দো-গ্রিক রাজা ছিলেন, যিনি ১৫০ অথবা ১৩০ খ্রিস্টপূর্বাব্দ থেকে ১৩৫ অথবা ১২০ খ্রিস্টপূর্বাব্দ পর্য্যন্ত পারোপামিসাদাই ও আরাখোশিয়া অঞ্চল শাসন করেন।
অসমুন্ড বোপেয়ারাচ্চির মতে, প্রথম জোইলোস দিকাইওস ১৩০ খ্রিস্টপূর্বাব্দ ১২০ খ্রিস্টপূর্বাব্দ পর্যন্ত রাজত্ব করেন। যেহেতু প্রথম জোইলোস দিকাইওসের মুদ্রার ওপর প্রথম মেনান্দ্রোস সোতের নিজের নাম উৎকীর্ণ করেন বলে প্রমাণ পাওয়া গেছে, তাই সিনিয়রের মতে তার রাজত্বকাল প্রথম মেনান্দ্রোস সোতেরের সময় শুরু হয়। সিনিয়র তার রাজত্বকাল ১৫০ খ্রিস্টপূর্বাব্দ থেকে ১৩৫ খ্রিস্টপূর্বাব্দ বলে মনে করেছেন।
প্রথম জোইলোস দিকাইওস প্রচলিত রৌপ্যমুদ্রাগুলিতে মুকুট পরিহিত হেরাক্লিসের দণ্ডায়মান চিত্র মুদ্রিত রয়েছে, যার বাম হাতে সিংহের চামড়া ও গদা রয়েছে ও অপর পিঠে নিজের প্রতিকৃতি রয়েছে। কয়রকটি মুদ্রায় পালি ভাষায় খরোষ্ঠী লিপিতে "ধার্মিকস" কথাটি উৎকীর্ণ রয়েছে। তার ব্রোঞ্জ নির্মিত মুদ্রাগুলি চতুর্ভুজাকৃতি বিশিষ্ট এবং সেখানে হেরাক্লিসের হাতে গদার সাথে সিথিয়দের হ্রস্বাকৃতি তূণীরের চিত্র রয়েছে।
মনোসরণি

মনোসরণি একটি বাংলাদেশি ব্যান্ড। ২০০৪ সালের ব্যান্ডটি প্রতিষ্ঠা লাভ করে।
ঘটনার শুরু সেই ২০০৪ সালে। দুই কবি—প্রবর রিপন ও মুয়ীজ মাহফুজ। যাদের পরিচয় কবিতার সূত্রে। কিন্তু তাদের সম্পর্ক বন্ধুত্বে গড়িয়েছিল ছোট কাগজ 'কালনেত্র'র হাত ধরে। তারা তখন কবিতার নেশায় মত্ত। আর এই কবিতার পিঠে ডানা জুড়ে দিতে শুরু করলেন গান। সিদ্ধান্ত নিলেন ব্যান্ড গড়ার। শুরু হলো মনোসরণির যাত্রা। আরও কিছু পরে তাদের পথের সঙ্গী হয়েছিলেন বুয়েটের প্রকৌশল বিভাগের ছাত্র তাসবীহ্ চৌধুরী প্রসূন। এর পরের বছরই তাদের সাথে যুক্ত হলেন একই প্রতিষ্ঠানের স্থাপত্যবিদ্যার ছাত্র বাঁধন। 
কবি জীবনানন্দ দাশ'র কবিতা থেকে ব্যান্ডটির নামকরণ করা হয়।
মনোসরণির প্রথম গানটি প্রকাশ হয় ২০০৮ সালে মিক্সড অ্যালবাম 'বন্ধুতা'য়। গানের শিরোনাম 'জলে আগুন'। গানটি শ্রোতামহলে বেশ সাড়া পায়। এরপর ২০০৯ সালের মাঝামাঝিতে এসে তারা নিজেদের অ্যালবামের কাজ শুরু করেন। এর ৪ বছর পর বাজারে আসে তাদের অ্যালবামটি। নাম 'মনোসরণি'। এই অ্যালবামে মোট ১২টি গান রয়েছে। গানগুলো হচ্ছে—'নির্জন অভয়ারণ্য', 'তোমাকে ছাড়া', 'মানুষ না ক্রিতদাস', 'রামপাম', 'জীবন মানেই গড়মিল', 'মাকে লেখা চিঠি', 'মৌন মন্দির', 'আত্মজীবনী', 'জন্মান্ধের কানামাছি', 'হোমসিক', 'তোমাকে খুঁজছি' ও 'সুদর্শন রোবট'। অ্যালবামটি প্রকাশ করেছে বেঙ্গল মিউজিক। অ্যালবামের গানগুলোর কথা লিখেছেন প্রবর রিপন ও মুয়ীয মাহফুজ। শুধু কথা নয়, গানগুলোতে কণ্ঠও দিয়েছেন তারা। দেশের অস্থির পরিস্থিতিতে প্রকাশ হওয়া অ্যালবামটি শ্রোতাদের মনোযোগ পেতে সফল হয়েছিলো।
তিনবিঘা করিডোর

তিনবিঘা করিডোর হল বাংলাদেশ–ভারত সীমান্তে একটি স্বতন্ত্র ভূমি যা ভারতের মালিকানাধীন তিন বিঘা জায়গার মধ্যে অবস্থিত। ২০১২ সালের সেপ্টেম্বরে বাংলাদেশের দহগ্রাম-আঙ্গরাপোতা ছিটমহলে যাতায়াতের সুবিধার্থে এটি বাংলাদেশকে ইজারার মাধ্যমে দেওয়া হয়। এটি ভারতের পশ্চিমবঙ্গের কোচবিহার জেলার মেখলিগঞ্জ মহকুমা ও বাংলাদেশের লালমনিরহাট জেলার পাটগ্রাম উপজেলার সীমান্তে অবস্থিত।
১৬ মে ১৯৭৪-এর ইন্দিরা গান্ধী-শেখ মুজিবুর রহমান চুক্তি অনুসারে ভারত ও বাংলাদেশ তিনবিঘা করিডোর () ও দক্ষিণ বেরুবাড়ীর ( সার্বভৌমত্ব পরস্পরের কাছে হস্তান্তর করে। এরফলে উভয়দেশেই তাদের ছিটমহলে যথাক্রমে দহগ্রাম-আঙ্গরপোতা ও দক্ষিণ বেরুবাড়ীর যাতায়াত সুবিধা তৈরি হয়। ১৯৭৪ সালে বাংলাদেশ চুক্তি অনুসারে সাথে সাথেই দক্ষিণ বেরুবাড়ী ভারতের কাছে হস্তান্তর করে। তবে ভারত তিনবিঘা করিডোর বাংলাদেশের কাছে হস্তান্তর করতে ভারতের সাংবিধান সংশোধনের প্রয়োজন ছিল, যা রাজনৈতিক কারণে সম্ভব হয়নি।
পরবর্তীতে বাংলাদেশ সরকারের অনেক বিরোধিতার পর ২০১১ সালে ভারত পূর্ণভাবে এটি বাংলাদেশকে দেওয়ার বদলে একটি নির্দিষ্ট সময়ের জন্য বাংলাদেশ সরকারকে ইজারা হিসাবে দিয়েছিল এই শর্তে যে একই সময়ে দক্ষিণ বেরুবাড়ী ভারতের নিয়ন্ত্রণেই থাকবে।
১২ নং দক্ষিণ বেরুবাড়ী ইউনিয়নের মোট আয়তন , যার বাংলাদেশ পেয়েছিল। এছাড়াও পূর্বের ভাগ অনুসারে কোচবিহারের চারটি ছিটমহল বাংলাদেশে পড়েছিল যার আয়তন , এভাবে মোট আয়তন যা বাংলাদেশে স্থানান্তর হওয়ার কথা ছিল। ১৯৬৭ সালের হিসেব অনুযায়ী এই ভূখণ্ডগুলোর মোট জনসংখ্যার ৯০%ই ছিল হিন্দু ধর্মাবলম্বী। পক্ষান্তরে বাংলাদেশের ছিটমহল দহগ্রাম-আঙ্গরপোতা ভারতে হস্তান্তরের কথা ছিল। যার মোট আয়তন ও ১৯৬৭ সালের হিসেব অনুযায়ী মোট জনসংখ্যার ৮০% ছিল মুসলমান। যদি এই হস্তান্তর সফল হতো তাহলে এটি জাতিগত দাঙ্গা সৃষ্টির সম্ভাবনা থাকত। ফলে তখন বেরুবাড়ীর জনগণ এই হস্তান্তরের বিরোধিতা করেছিল।
১৯৭১ এর পর ভারত বাংলাদেশকে প্রস্তাব দেয় বেরুবাড়ীর অর্ধাংশ ভারতের অধীন থাকবে এবং দহগ্রাম-আঙ্গরপোতা বাংলাদেশেই থাকবে। এই চুক্তি অনুসারে ভারত দহগ্রাম-আঙ্গরপোতাবাসীর বাংলাদেশের মূল ভূখণ্ডের সাথে যোগাযোগ রক্ষার জন্য একটি তিনবিঘা আয়তনের জায়গা ইজারা হিসেবে দিয়েছিল। এটি বাংলাদেশ সরকার কর্তৃক গৃহীত হয়েছিল এবং তিনবিঘার চারপাশে সতর্কতার সাথে বেষ্টনী দেওয়া হয়েছিল। ১৯৭৪ সালের ১৬ই মে ইন্দিরা গান্ধী ও শেখ মুজিবুর রহমানের মধ্যে একটি চুক্তি স্বাক্ষরিত হয় এবং শেষ পর্যন্ত ১.১৪ ধারা অনুসারে বেরুবাড়ী বিরোধের অবসান ঘটে। চুক্তি অনুসারে:
"ভারত দক্ষিণ বেরুবাড়ীর দক্ষিণাংশের অর্ধেক নিয়ন্ত্রণ করবে যার আনুমানিক আয়তন এবং বিনিময়ে বাংলাদেশ দহগ্রাম-আঙ্গরপোতা নিয়ন্ত্রণ করবে। ভারত দহগ্রাম-আঙ্গরপোতাবাসীদের বাংলাদেশের মূল ভূখণ্ডের সাথে যোগাযোগ স্থাপনের জন্য আয়তনের একটি ভূমি বাংলাদেশকে ইজারা হিসেবে দেবে।" 
পূর্বে করিডোরটি দিনের ১২ ঘণ্টা সময়ের জন্য উন্মুক্ত করে দেওয়া হত, এতে দহগ্রাম-আঙ্গরপোতার অধিবাসীদের কঠিন সমস্যার সম্মুখীন হতে হত কারণ সে-সময় সেখানে কোন হাসপাতাল ও শিক্ষাপ্রতিষ্ঠান ছিল না।
৬ সেপ্টেম্বর ২০১১-এ ঢাকায় বাংলাদেশের প্রধানমন্ত্রী ও ভারতের প্রধানমন্ত্রীর মধ্যকার একটি চুক্তি অনুযায়ী বর্তমানে করিডোরটি ২৪ ঘণ্টাই উন্মুক্ত করে দেওয়া হয়েছে।
২০১১ সালের ১৯শে অক্টোবর বাংলাদেশের প্রধানমন্ত্রী শেখ হাসিনা কর্তৃক আনুষ্ঠানিকভাবে করিডোরটি উন্মুক্ত ঘোষণা করা হয়।
২০১১ সালের পূর্বে দহগ্রাম-আঙ্গরপোতাতে কোন হাসপাতাল বা কলেজ ছিল না। ২০১১ সালের ১৯শে অক্টোবর প্রধানমন্ত্রী শেখ হাসিনা দহগ্রামে একটি দশ শয্যার হাসপাতাল ও দহগ্রাম ইউনিয়ন পরিষদের উদ্বোধন করেন।
প্রথম স্ত্রাতোন

প্রথম স্ত্রাতোন () একজন ইন্দো-গ্রিক শাসক ছিলেন, যিনি সম্ভবতঃ ১২০ খ্রিস্টপূর্বাব্দ থেকে ১১০ খ্রিস্টপূর্বাব্দ পর্য্যন্ত পাঞ্জাব অঞ্চল শাসন করেন। সিনিয়র মনে করেন যে, তিনি ১১০ খ্রিস্টপূর্বাব্দ থেকে ৮৫ খ্রিস্টপূর্বাব্দ পর্য্যন্ত রাজত্ব করেন।
উইলিয়াম উডথর্প টার্নের মতে, প্রথম স্ত্রাতোন ইন্দো-গ্রিক শাসক প্রথম মেনান্দ্রোস সোতের ও তার রাণী আগাথোক্লেইয়া থেওত্রোপোসের পুত্র ছিলেন। প্রথম মেনান্দ্রোস সোতেরের মৃত্যুর পর তার নাবালক পুত্র প্রথম স্ত্রাতোন রাজ্যশাসনের উপযোগী না হওয়ায় আগাথোক্লেইয়া থেওত্রোপোস পুত্রের হয়ে পাঞ্জাব অঞ্চলের শাসনভার গ্রহণ করেন। পরে প্রথম স্ত্রাতোন সাবালক হলে নিজ হাতে শাসনক্ষমতা গ্রহণ করেন। সেই হিসেবে তার রাজত্বকাল ১২০ খ্রিস্টপূর্বাব্দ থেকে ১১০ খ্রিস্টপূর্বাব্দ পর্য্যন্ত ছিল বলে তিনি মনে করেন। অসমুন্ড বোপেয়ারাচ্চি এই মত সমর্থন করেছেন। কিন্তু বিভিন্ন মুদ্রা বিশ্লেষণ করে সিনিয়র তার রাজত্বকাল ১০০ খ্রিস্টপূর্বাব্দ থেকে ৮৫ খ্রিস্টপূর্বাব্দ বলে মনে করেছেন। তার মতে তিনি আগাথোক্লেইয়া থেওত্রোপোসের পুত্র হলেও প্রথম মেনান্দ্রোস সোতেরের পুত্র ছিলেন না।
প্রথম স্ত্রাতোনের প্রথমদিককার মুদ্রায় তার প্রতিকৃতির সঙ্গে তার মাতা আগাথোক্লেইয়া থেওত্রোপোসের প্রতিকৃতি মুদ্রিত থাকত। এই মুদ্রাগুলির এক পিঠে এথেনা ও নিকের চিত্র মুদ্রিত রয়েছে। মুদ্রাগুলিতে আগাথোক্লেইয়া থেওত্রোপোস ও প্রথম স্ত্রাতোন উভয়ের নাম গ্রিক ও খরোষ্ঠী লিপিতে লেখা রয়েছে। প্রথম স্ত্রাতোনের পরবর্তীকালের মুদ্রায় আগাথোক্লেইয়া থেওত্রোপোসের প্রতিকৃতি অনুপস্থিত রয়েছে। এই সকল মুদ্রায় তার নামের সঙ্গে গ্রিক লিপিতে "সোতেরোস" () ও "দিকাইওউ" () উপাধি এবং খরোষ্ঠী লিপিতে "ত্রাতারস" ও "ধার্মিকস" উপাধি রয়েছে। প্রথম স্ত্রাতোনের নামে আরেক ধরনের মুদ্রা পাওয়া গেছে যেখানে তার নামের সঙ্গে গ্রিক লিপিতে "এপিফানোউস সোতেরোস" () উপাধি এবং খরোষ্ঠী লিপিতে "প্রাচছস ত্রাতারস" উপাধি রয়েছে। প্রথম স্ত্রাতোনের মধ্যবয়সে প্রচলিত এই দুই ধরনের মুদ্রা বিশ্লেষণ করে ২০০৭ খ্রিষ্টাব্দে জেকবসনের মনে হয়েছে যে, স্ত্রাতোন নামধারী দুইজন ইন্দো-গ্রিক রাজা ছিলেন, যারা ১০৫ থেকে ৮০ খ্রিস্টপূর্বাব্দের মধ্যে একই সময়ে বিভিন্ন অঞ্চল শাসন করতেন। যাই হোক, পরবর্তী ইন্দো-গ্রিক শাসক দ্বিতীয় হেলিওক্লেস দিকাইওস প্রথম স্ত্রাতোনের বেশ কিছু মুদ্রার ওপর নিজের নাম উৎকীর্ণ করেন, যা থেকে ধারণা করা হয় যে, এই দুই শাসকের মধ্যে শত্রুতা ছিল এবং প্রথম স্ত্রাতোন তার নিকট পরাজিত হন।
জুলীয় বর্ষপঞ্জি

জুলীয় বর্ষপঞ্জি বা জুলিয়ান বর্ষপঞ্জি হল ৪৬ খ্রিষ্টপূর্বাব্দে জুলিয়াস সিজার কর্তৃক প্রবর্তিত একটি ঐতিহ্যবাহী পঞ্জিকা। এটি রোমান বর্ষপঞ্জীর ভিত্তি করে প্রবর্তন করা হয়। এ বর্ষপঞ্জি খৃষ্টপূর্ব ৪৫ খ্রিষ্টাব্দে মিশরের রোমান বিজয়ের পর থেকে কার্যকর করা হয়। এটি রোমান সাম্রাজ্য, অধিকাংশ ইউরোপের একটি উদিয়মান ক্যালেন্ডার ছিল। এটি ধীরে ধীরে উন্নতিসাধনের মাধ্যমে ১৫৮২ সালে পোপ গ্রেগরি ১৩ কর্তৃক গ্রেগরীয় বর্ষপঞ্জী রুপে প্রবর্তন করা হয়।
জুলীয় পঞ্জিকায় বছর হিসাব করা হত ৩৬৫ দিনে এবং দিনগুলো ১২ টি মাসে ভাগ ছিল। প্রতি ৪বছর পর ফেব্রুয়ারি মাস অধিবর্ষ হত। জুলীয় বর্ষপঞ্জীতে গড়ে ৩৬৫.২৫ দিনে এক বছর হত। এটি ছিল একটি সম্পূর্ণ সৌর ভিত্তিক বর্ষপঞ্জী।
আলে ইমরান

আলে ইমরান একটি পরিবার, যাকে কুরআনে তিনবার উল্লেখ করা হয়েছে। প্রথমত এবং দ্বিতীয়ত, ইমরানের স্ত্রী, মরিয়মের পিতা, সর্বশক্তিমানের বাণীতে উল্লেখ করা হয়েছে: এবং তৃতীয়টি হল ইমরানের কন্যা যা মহান আল্লাহর বাণীতে উল্লেখ করা হয়েছে:
ইমরান এবং তার পরিবারের নাম ইহুদিরা এক্সোডাস বইয়ে উল্লেখ করেছিল এবং ওল্ড টেস্টামেন্টে তিনি মূসা, হারুন এবং মেরি এর পিতা। এবং তিনি ছিলেন ইহুদীদের এবং তাদের ধার্মিকদের একজন রাব্বি, এবং হিব্রু ভাষায় তার উৎপত্তি (আমরাম) শেষে একটি মেম সহ, এবং খ্রিস্টানদের বইতে: যে তার নাম (ইয়োহাকিম), তাই সম্ভবত তিনি দুটি নাম ছিল, এবং এই মিল তাকে ইহুদি এবং খ্রিস্টানদের মধ্যে কোরানের বৈধতাকে চ্যালেঞ্জ করার জন্য একটি এন্ট্রি পয়েন্টে পরিণত করেছিল
জয়পুরহাট-১

জয়পুরহাট-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি জয়পুরহাট জেলায় অবস্থিত জাতীয় সংসদের ৩৪ নং আসন।
জয়পুরহাট-১ আসনটি জয়পুরহাট জেলার জয়পুরহাট সদর উপজেলা ও পাঁচবিবি উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে সামছুল আলম দুদু বিনা প্রতিদ্বন্দ্বিতায় নির্বাচিত হন।
জয়পুরহাট-২

জয়পুরহাট-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি জয়পুরহাট জেলায় অবস্থিত জাতীয় সংসদের ৩৫ নং আসন।
জয়পুরহাট-২ আসনটি জয়পুরহাট জেলার কালাই উপজেলা, ক্ষেতলাল উপজেলা ও আক্কেলপুর উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আবু সাঈদ আল মাহমুদ স্বপন বিনা প্রতিদ্বন্দ্বিতায় নির্বাচিত হন।
বগুড়া-১

বগুড়া-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বগুড়া জেলায় অবস্থিত জাতীয় সংসদের ৩৬নং আসন।
বগুড়া-১ আসনটি বগুড়া জেলার সারিয়াকান্দি উপজেলা ও সোনাতলা উপজেলা নিয়ে গঠিত।
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে আব্দুল মান্নান বিনা প্রতিদ্বন্দ্বিতায় নির্বাচিত হন।
বগুড়া-২

বগুড়া-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বগুড়া জেলায় অবস্থিত জাতীয় সংসদের ৩৭নং আসন।
বগুড়া-২ আসনটি বগুড়া জেলার শিবগঞ্জ উপজেলা নিয়ে গঠিত।
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে শরিফুল ইসলাম জিন্নাহ বিনা প্রতিদ্বন্দ্বিতায় নির্বাচিত হন।
বগুড়া-৩

বগুড়া-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বগুড়া জেলায় অবস্থিত জাতীয় সংসদের ৩৮নং আসন।
বগুড়া-৩ আসনটি বগুড়া জেলার আদমদীঘি উপজেলা ও দুপচাঁচিয়া উপজেলা নিয়ে গঠিত।
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে নূরুল ইসলাম তালুকদার বিনা প্রতিদ্বন্দ্বিতায় নির্বাচিত হন।